text:
Dronur gerast alsamt sjónligari í Føroyum. Hesir lítlu flúgvandi tallerkarnir, ið eru so hentir í sambandi við myndir, sum skulu takast úr erva, eru oftari og oftari at síggja í almenna rúminum. Til gleði fyri summi, til ampa fyri onnur.
Ein, ið hevur upplivað nærgangandi dronu, er Bjørn Patursson, fyristøðumaður í Koltri. Í sambandi við Oyggjadagar síðst í mai mánaði, gjørdist hann brádliga varðugur við dronu, ið fleyg so lágt, at tað órógvaði hansara arbeiði, júst sum hann var í holt við at greiða ferðafólki frá.
- Fyrst gjørdist eg kløkkur av, at ein drona yvirhøvur var har, og fyri tað næsta at hon kom so nær. Eg haldi, at tað hevði verið uppá sítt pláss, at tey sum filma við dronu, høvdu boðað frá, so eg visti um tað frammanundan, sigur Bjørn Patursson.
Tað vísti seg, at tað ikki vóru færri enn tvær dronur úti í Koltri hendan dagin. Tann eina vísti seg at vera send av Tórshavnar kommunu, men tey hava ongantíð funnið út av, hvør átti hina dronuna. Tískil var ógjørligt at skilja í millum, hvør var hvør, ella hvørji ørindini vóru hjá hinari dronuni.
Ein vaksandi trupulleiki
Á løgreglustøðini verður víst til reglugerðina hjá Trafikstyrelsen, sum eisini er galdandi hjá okkum. Har stendur greitt, at dronuflúgvarar skulu boða frá, um teir ætla sær at filma á almennum stað ella í sambandi við tiltøk. Tilskilast skal eisini, um filmingin er av privatum ella vinnuligum slag.
Øll kunnu ogna sær eina dronu, og tað fylgja eingi krøv við keypinum. Men tað fylgir ein røð av krøvum við nýtsluni av dronu í sambandi við upptøkur. Eitt nú eru serlig krøv til, hvussu langt dronan skal halda seg frá húsum, hvussu høgt hon kann flúgva, hvar dronan skal halda seg í samband við vanlukkustøðustøð og so framvegis. Harafturat skal dronan vera frámerkt við bæði navni og telefonnummari. Ymiskar reglur eru galdandi fyri upptøkur av privatum og vinnuligum slag.
Av løgreglustøðini verður sagt, at klagur koma fyri, har fólk hava verið vitni til ólógliga flúgving við dronum. Talan er í flestum førum um ólógliga dronu-flúgving á almennum støðum, eitt nú í samband við kappróður og tíðindainnsløg.
- Hetta er ein vaksandi trupulleiki, sum vit skulu venja okkum við. Vit hava útskrivað nakrar bøtur fyri ólógliga flúgving, og onkur av teimum, vit hava havt í fatur í, er so farin í holt við at fáa neyðugu loyvini í hús, sum krevjast sambært reglugerðini hjá Trafikstyrelsen, greiðir Jan Hermansen av løgreglustøðini frá.
Løgreglan viðurkennir, at tað manglar kunning á økinum, men heitir á fólk um at boða fyriskiparum frá í góðari tíð, um tey ætla at filma við dronum í samband við tiltøk og annað.
Les nærri um krøvini til filming við dronu her


c: text/html

text:
Ber orðið brek?
Eg eiti Martin Johannessen, eri 33 ára gamal og búgvi á Norðoyri. Eg arbeiði til dagligt í vardum starvi sum skrivstovumaður hjá Føroya Kommunufelag í Havn. Í frítíðini fáist eg við m.a. at spæla tónleik, og íðka eina ítróttargrein, ið kallast RaceRunning.
Eg havi eitt brek, ið kallast Cerebral Parese – betri kent undir heitinum spastikari – og tað merkir, at eg ikki eri fullførur í beinunum og eitt pikkalítið sindur í hondunum eisini.
Um tú spyrt meg, hvørja ávirkan mítt brek hevur havt á meg sum persón, og hvørja ávirkan orðið BREK havt havt á meg, so merkir hetta, sum sagt, at brekið fyri tað mesta situr í beinunum. Hetta merkir víðari, at eg ikki eri so øðiliga væl gongdur. Júst hetta hevur ført við sær, at eg, av tí at eg gekk løgið, var offur fyri nógvari happing serliga í barnaárinum og bleiv ofta settur uttanfyri, og eg hevði ikki nógvar vinir. Hetta nívdi meg øll barnaárini, og eisini hevur tað verið tilfeldið í mínum vaksna lívið viðhvørt.
Hetta leiðir meg til, hvørja ávirkan orðið brek hevur havt á meg. Hvat merkir orðið brek? Tað merkir m.a. feilur ella okkurt, sum ikki riggar. Hetta orðið hevur ofta havt negativa ávirkan á meg, meint soleiðis, at eg havi følt tað sum um, at fólk ofta hava sæð meg sum ein “feil” heldur enn at síggja persónin aftanfyri feilin.
Orsakað av, at man kanska hevur havt ein kropsligan feil, hevur man verið settur uttan fyri og happaður fyri brekið, ístaðin fyri at fólk hava sæð persónligheitina hjá einum.
Eg havi kanska av tí sama, alt mítt lív, kempað við at vilja bevíst meg sjálvan yvirfyri øðrum, og havi í dag eisini klára tað. Eg koyri bil, havi egna íbúð, sum eg haldi sjálvur, spæli tónleik, íðki ítrótt o.s.fr. Tað vil siga, at eg fungeri so gott sum ein “normalur” persónur. Tey, ið kenna meg, síggja tað í dag, men fólk, ið ikki kenna meg, síggja enn brekið.
Orðið brek hevur fyri meg ein ófatiliga negativan týdning og er ótrúliga stemplandi og ljótt. Eitt brek er eitt orð fyri nakað, sum ikki riggar, men tað er jú ikki tilfeldi fyri okkum, ið bera brek. Vit hava aðrar avbjóðingar, avmarkingar, í mun til vanlig fólk, men brekið merkir ikki, at vit ikki fungera, tí tað gera vit í allar hægstu grad - uppá okkara egna máta.
Orðið hevur tíverri eisini fingið ein annan týdning ímillum kanska serliga ung fólk, har tað verður nýtt ístaðin fyri býttur ella um man ber seg skeivt at. Tað, at vit bera brek, merkir uppá ongan máta heldur, at vit eru býtt í ovastu hædd. Tí er tað av stórum týdningi fyri meg, at man kann finna eitt annað orð – hvat veit eg ikki – fyri hetta, so man kann sleppa av við hetta stemplandi orðið, ið er bæði særandi og niðurgerandi. Um eitt orð ikki verður funnið, so má man finna eina loysn fyri at fáa eina hugburðsbroyting um orðið “brek” ímillum fólk.
So er spurningurin, hvussu skulu onnur tosa við okkum sum bera brek? Tað er einfalt! Akkurát soleiðis sum vit tosa við øll onnur menniskju, tí vit eiga øll at verða behandlaði við virðing, og vit mugu sum menniskju duga at vísa virðing yvirfyri hvørjum øðrum.
Ístaðin fyri at døma og stempla fólk býtt ella óbrúkilig við orðinum brek, og kanska eisini halda avstand frá teimum, so mugu vit sum menniskju læra okkum at fara yvir at tosa við ein, ið ber brek, og finna útav hvør persónurin er.
Eg haldi, at orðið skal broytast, men tað má hugburðurin mótvegis okkum eisini. Bara at broyta orðið sjálvt broytir ikki allan hugburðin, tí vit broyta jú ikki skap. Og tað nyttar ikki at skifta eitt ótrúliga ljótt orð út við eitt pent, um man ikki fær broytt hugburðin, tí so verður tað nýggja pena orðið jú líka negativt, sum tað gamla innan stutta tíð, vænti eg.
Tí hevur tað týdning fyri meg, at um nýggja orðið skal vera verandi jaligt, má hugburðurin broytast samstundis, og hann broytist best við, at vit við breki eru sjónlig, og vísa, at vit kunnu nógv ting, og at vit faktisk eru ok!

robotstxt: allowed

filter: keep


text:
Spurnigur frá Kára P. Højgaard, tingmanni, skal POSTA avtakast
politikkur08-03-2017 - 15:58 - Jóanis Nielsen
Kári P. Højgaard, tingmaður hevur fyrispurning til Rigmor Dam, landsstýriskvinnu í mentamálum um fráboðaða avtøku av POSTA:
Grein 52a fyrispurningur til Rigmor Dam, landsstýriskvinnu í mentamálum:
1) Hevur Rigmor Dam sagt tey orðini hon verður endurgivin fyri á in.fo 1. mars 2017, at Posta skal avtakast og gerast til ein almennan stovn?
2) At hækkanin av kostnaðinum fyri blað útbering fer avstað við øllum miðlastuðlinum?
3) At hetta ikki er í tráð við samgonguskjalið?
4) Hvørji ítøkilig stig fer landstýriskvinnan at taka í hesum máli?
Viðmerkingar
Fyrsta apríl 1976 varð postverkið yvirtikið sum málsøki og fekk navnið Postverk Føroya. Í 2005 bleiv Postverk Føroya umskipað frá almennum stovni til almenna partafelagið Posta. Henda umskipan hevði breiða undirtøku í løgtinginum, har allir teir fýra stóru flokkarnir atkvøddu fyri umskipanini, meðan Sjálvstýri og Miðflokkurin vóru ímóti grundað á, at Postverk Føroya var ein vælvirkandi stovnur við góðari tænastu til allar borgarar í landinum. Ivasemi tá var stórt, hvussu ein slík umskipan fór at ávirka stovnin og tænastuna til borgaran kring landið.
Spurningurin verður settur, tí landstýriskvinnan í mentamálum alment hevur fráboðað, at Posta skal avtakast sum partafelag og hon ikki vildi svara, tá ófráboðaðir fyri-spurningar vóru á skrá, men bað um at fáa spurningin skrivliga.


text:
Kappingarfør pensjónsloysn, ið leggur dent á avkast til kundarnar
31-10-2017
Í Degi og viku fríggjadagin tann 27. oktober vórðu kostnaðirnir hjá ymisku føroysku pensjónsveitarunum viðgjørdir, og í hesum sambandi vórðu skeivar upplýsingar bornar fram viðvíkjandi kostnaðum hjá BankNordik.
Eitt nú varð ført fram, at umsitingarkostnaðirnir hjá BankNordik eru lutfalsliga høgir. Hetta er ikki rætt. Vit bjóða tvørturímóti eina sera kappingarføra pensjónsloysn við NordikPensjón, sum er ein heildarloysn við pensjónssamansparing og lívstryggingum. Tølini, ið vórðu nevnd í Degi og viku, snúðu seg bert um lívstryggingarkostnaðir, meðan pensjónstreytirnar als ikki vórðu nevndar. Hetta gav tí samanumtikið eina skeiva mynd av okkara veitingum á pensjónsøkinum.
Vit bjóða øllum viðskiftafólkum sera kappingarførar treytir, og harumframt fáa tey, ið hava tryggingar, lán og onnur fíggjarviðurskifti í BankNordik, eyka ágóðar, tí tey hvørki rinda umsitingarkostnað ella handilskostnað. Hetta er eisini galdandi fyri felagsavtalur, ið verða gjørdar við arbeiðspláss og fakfeløg.
Vit eru av teirri áskoðan, at tað tænir áhugamálinum hjá tí einstaka føroyinginum best, um øll – uttan mun til fakfelagstilknýti og starvsstað – frítt kunnu velja pensjónsveitara. Kappingin á pensjónsmarknaðinum stuðlar undir virðisøkingina av pensjónssamansparingini, og hetta er ein fyrimunur fyri vanliga pensjónssamanspararan.
Tað er avkastið, sum telur
Tey, ið velja at tekna eina pensjónssamansparing hjá okkum, fáa eina loysn, ið verður sett saman eftir tørvinum og ynskjunum hjá tí einstaka. Sum pensjónsveitari er tað okkara fremsta uppgáva at tryggja viðskiftafólkunum eitt so stórt avkast av pensjónini sum gjørligt, t.v.s. at fáa pensjónina at vaksa so nógv sum til ber, soleiðis at mest møguligt er at liva pensjónstilveruna fyri.
Royndir vísa, at avkastið samanumtikið er væl størri, tá ið pensjónin verður sett í virðisbrøv, enn um peningurin stendur á einari vanligari pensjónskontu. Sum dømi kann nevnast, at meðan 100 kr. á pensjónskontu eftir fimm árum eru vaksnar til 102 kr., eru 100 kr., sum vit seta í virðisbrøv og røkta fyri viðskiftafólkini gjøgnum NordikPensjón vaksnar til millum 132 og 188 kr., alt eftir váðafýsninum hjá tí einstaka viðskiftafólkinum.
Tí røkta vit pensjónirnar hjá viðskiftafólkunum við at seta peningin í virðisbrøv og støðugt at hava eftirlit við og røkta íløgurnar. Á tann hátt fær pensjónssamansparingin altíð bestu møguleikarnar fyri at geva eitt so stórt avkast, sum til ber.
Fá meira at vita
Vit eru altíð til reiðar at hjálpa og greiða frá, hvussu ein kann tryggja sær, at mest møguligt fæst burturúr pensjónini. Tað kostar einki at spyrja seg fyri, og vit greiða fegin frá ymisku møguleikunum.
Vilt tú fáa meira at vita, ert tú vælkomin at ringja til okkara á 330 330. Umboðar tú arbeiðspláss ella fakfeløg, kanst tú ringja á 330 730. Les meira um NordikPensjón.
‹ Aftur


text:
Tuesday, May 28, 2013
Amariel Norðoy í Focus
Fernisering fríggjadagin 31. mai kl. 16 - 18
Tað er eyðsýnt, at tað myndlistaliga avrikið hjá Amariel Norðoy staðsetur hann, sum ein av teimum mest viðkomandi í føroyskari nútíðarmyndlist, ektaður - eldhugaður og kærleikin til ta føroysku náttúruna tryggjar útstrálingsmegina í hansara myndum. Evnini til endurnýggjan síggjast týðuliga á hesari framsýningini. Vinmaðurin, tónleikarin og tónasmiðjurin, Holgar Jacobsen, undirheldur við guitara og sangi undir ferniseringini. Framsýningin er opin til 8. juni: týsdag til fríggjadag kl. 15 til 18, leygardag kl. 16 til 18, eisini er opið eftir avtalu.
Posted by Listin at 12:01 PM
Labels: Tíðindaskriv


text:
Eftir ætlan kemur Vencil tann seytjandi út fyrst í oktober 2016. Tí mugu vit hava eina freist, sum kann freista tey, sum liggja inni víð góðum tilfari, sum tey kundu hugsað sær varð prentað.
Øll kunnu senda inn tilfar til Vencil, og tað kann gerast alt árið runt, men um tú skalt fáa tilfar títt við í seytjanda nummarið av Vencli, so mást tú senda tað til okkum í seinasta lagi 1. juni.
Treytirnar fyri upptøku er, at talan er um skaldskap á bundnum ella óbundnum máli, uppíroknað essays, og at tað er væl og virðiliga arbeitt ígjøgnum og stórt sæð liðugt, áðrenn tað verður sent okkum.
Teksturin, sum verður sendur inn skal verða sendur teldutøkur á til vencil@vencil.fo.
Síðani gera vit viðmerkingar til tekstin, sum kemur við og senda hann aftur, so at høvundurin kann arbeiða tekstin lidnan.
Vegna Vencil
Ritstjórarnir
Arnbjørn og Oddfríður


text:
GU18 og Kvinnur byrjað venjingina
Fyrireikingarnar til kappingarárið eru nú ordiliga skotnar í gongd hjá gentum U18 og Kvinnum. Fyrsta venjingin varð í kvøld í Sørvági. Veðrið var gott og lagið eisini. Koyrið á!
Framyvir verða regluligar venjingar, har liðini hjá gentum U18 og kvinnum venja saman, umframt at venjingar eisini verða hvør seg, í senn, tá vit nærkast kappingarbyrjan.
Allar eru sjálvsagt vælkomnar, eisini tær, sum ikki hava verið við enn.
Komandi dystir
Betri-deildin, 20. jan. kl. 11:00
07 Vestur - Skála Útsett
(Venjingardystur)
FUTSAL
GU12, 20. jan. kl. 11:50 (Argir)
DU12, 21. jan. kl. 13:00 (Argir)
GU14, 21. jan. kl. 18:25 (Argir)
Fleiri
Stigatalvan
Málskjúttar


text:
Føroyingar leggja pengar í Bitcoin
Ideologi vil syrgja fyri, at Bitcoin ikki gerast eina fíggjarliga boblu, sigur Rói Dam Dalsgard, eldsál og lesandiFyri haldarar
– Nógv fólk hugsa um skjótan vinning
Føroyingar, ið hugsa um skjótan vinning av Bitcoin, skulu ansa eftir, sigur Ólavur S. T. ThorsteinssonFyri haldarar
Bolla-Jóanes: Eitt hart lív hevur ikki dripið ta ektaðu gleðina
Allan desember mánað er Jóanes Kaystenson Andreasen jólamaðurin Kjøtkrókur. Á tann hátt gevur hann aftur eitt sindur av tí...Fyri haldarar
Tá stórhvalurin bleiv eitt nýtt tilfeingi
Stórhvalurin gjørdist eitt nýtt tilfeingi í Føroyum í 1894Fyri haldarar


text:
Fyrsta bókin í 2018
Forlagið Fannir gav út fyrstu bókina í 2017. Tað var LEIKRIT 21.Forlagið gevur eisini út fyrstu bók í 2018.
Tá ljóðið sigur søgur á filmi
Filmsfelagið og Havnar Bio fara nú at sýna filmin »Polar«, sum er verkætlan frá filmsskúlanum Super16
Tað tættasta føroyingar hava verið einum borgarakríggi
Her fært tú ein brellbita (innleiðingina) úr spennandi grein um læknastríðið, sum søgufrøðingurin Hans Andrias Sølvará...
“Slíkan vakurleika høvdu vit aldrin droymt um!”
Fyrstu jólatrøini vórðu tendrað í Føroyum 1866-1934Fyri haldarar


text:
- Tíðindi, mentan og ítróttur
Juncker: Turkaland fær ikki ES-limaskap
Turkaland skal ikki gera sær vónir um at fáa limaskap í ES í bræði.
Tað segði Jean-Claude Juncker, formaður í ES-nevndini, tá hann helt sína árligu røðu um støðuna í ES-samveldinum í dag.
Turkaland bað um limaskap í ES í 1987, men samráðingarnar um limaskap byrjaðu ikki fyrr enn í 2005.
Evropeiskir leiðarar eru ójavnir á máli, um Turkaland skal gerast limur ella ikki.
Í røðu síni í dag gjørdi ES-nevndarformaðurin so greitt, at Turkaland skal ikki vænta at fáa limaskap í bræði.
Tíðindafólk fongslað
Amnesty International hevur fyrr funnist at Turkalandi og Erdogan, forseta, fyri at hava fongslað meira enn 150 tíðindafólk.
Síðani kvettroyndina í fjør, hava fleiri miðlar latið aftur, og túsundtals fjølmiðlafólk hava fingið sekkin.
Juncker segði, at hetta er týdningarmesta grundin til, at Turkaland ikki skal vænta sær gerast limur í ES.
- Latið okkara tíðindafólk leys, og gevist við at skíra ES-lond og tess leiðarar fasistar og nazistar, segði hann.
Ikki tørv á ES
Erdogan, forseti, hevur sagt, at Turkaland hevur ikki fyri neyðini at gerast limur í ES.
- Siga ES-londini at tey vilja ikki hava okkum sum lim, so er tað ein uggi hjá okkum. Vit hava aðrar ætlanir tøkar. Vit kunnu vera Evropeiska samveldið fyriuttan, segði turkiski forsetin í summar.
Sí eisini


text:
\[e^{i\pi}+1=0\]
Wednesday, 6 May 2009
Prologur
This article is written in Faroese. First I briefly write what the purpose of this blog is, namely to write about mathematics as a whole, and pick out subjects to look at more close, especially subjects relevant for high school students. After that I touch on the issue of which word to choose for mathematics in Faroese. There are namely two choices: should I use the more international matematikk or the more Faroese støddfrøði. I don't reach a conclusion here, but I will return to the issue. Finally I mention Euler's identity (as it is called on Wikipedia), which I will look at more closely in forthcoming articles.
Kæru lesarar. Hetta er fyrsta grein á einum bloggi, ið eg havi valt at kalla Støddfrøðiheimurin. Her er ætlanin at skriva um støddfrøði sum heild, og taka ymisk evni úr støddfrøðini fram til viðgerðar. Evni, sum kanska serliga skúlanæmingar møta í skúlatíð síni. Talan kann til dømis vera um at úrleiða differentialkvotientin fyri eina funktión av einum variabli. Ella at viðgera Riemannintegralið.
Hetta var so eitt sindur um, hvat ætlanin er at skriva her. Eg haldi at eg eisini má skriva eitt lítið sindur um okkurt hissini matematiskt. Har segði eg matematiskt, hóast eg havi sagt støddfrøði longur uppi. Tí má eg siga beinanvegin, at hesi orð vera brúkt hvørt um annað. Eg havi ikki sett nakrar reglur upp fyri, nær eg sigi støddfrøði/støddfrøðiligt og nær eg sigi matematikk/matematiskt.
Tað, sum eitur mathematics á enskum - ella matematik á donskum - velja summi at kalla støddfrøði á føroyskum. Hugsanin handan orðið má vera, at matematikk er læran um støddir. Ein kann so spyrja, um matematikk kann skilmarkast so einfalt. Eg skal ikki koma við nøkrum svari her, men fari at venda aftur til spurningin.
Lat meg enda hesa fyrstu greinina við at nevna eina sera kenda líkning:
Henda líkning er sera kend og nógv umhildin, tí hon inniheldur grundleggjandi matematiskar konstantar. Líkningin er av nógvum mett, sum vakrasta matematiska líkning yvirhøvur. Í komandi greinum viðgeri eg líkningina nærri.
Posted by Sigmund Vestergaard at 23:55 1 comment: Links to this post
Subscribe to: Posts (Atom)


text:
Nógvir áskoðarar vóru til finaluna, og gott lív var í rundan um vøllin. Hetta gav dreingjunum góðar karmar, og áskoðararnir fingu gott undirhald afturfyri.
Longu í 4. minutti fekk Hanus Sørensen fyrsta HB møguleikan men tíverri við síðuna av. Nakrar minuttir seinni fingu vágamenn góðan møguleika, men bólturin fór framvið málinum. Í 15. minutti kom gongd á málskjótingina, tá Jón Weihe Simonsen hjá 07 Vestur eftir horna sendi eitt rimmar skot móti málinum.
Leiðslan helt sær í 8 minuttir, tá innskifti Tórmóður Djurhuus javnaði við góðum skoti. Nú gekk tað skjótt, tí næstu 5 minuttirnar fingu okkara 2 mál afturat. Fyrst skoraði Jógvan Petersen til 2-1 og løtu seinni endaði gott kontraálop við, at dagsins maður, Magnus Holm Jacobsen, skoraði til 3-1.
Vágadreingir fullu tó ikki í fátt, og 3 minuttir seinni endaði sera góð frísparkskombinatión við, at Brandur Hovgaard við góðum skoti minkaði um munin til 3-2, sum eisini var hálvleiksstøðan. Tað mundi veri 4-2, tí beint fyri hálvleik skeyt ein sera vælupplagdur Símun Sólheim á stongina og út.
Tíðliga í seinna hálvleiki høvdu vit nakrar góðar royndir, har bæði Tróndur Mikkelsen og Magnus royndu seg, men antin fór bólturin beint framvið, ella bjargaði málverjin. Í 51. minutti fær 07 Vestur ein risa møguleika. Dann Fróðason gerst púra leysur móti málinum, men Roðar Heðinsson í HB málinum er vakin og kemur væl út ímóti og bjargar.
Minuttin eftir er góður møguleiki til HB. Jógvan kemur í góða støðu, men málverjin hjá 07 Vestur bjargar væl. Í 58. minutti endar gott HB álop við, at bólturin verður spældur út í vinstru síðu, har Tórmóður við góðum skoti leggur okkum á odda 4-2. Bara 3 minuttir seinni verður góður skallari sendur móti HB málinum, men Roðar bjargar meistaraliga.
Tveir minuttir seinni fáa vágadreingir sett veruligan spenning í, tá Dann skorar til 4-3. Tað komu tó kki fleiri mál, og tí gjørdust okkara vinnarar av eini sera undirhaldandi finalu.
Hjartaliga tillukku leikarar, venjarar og vit øll.
Koyr á, HB!
HAGTØLINI
U14 dreingir, steypafinalan leygardagin 30. august 2014 kl. 10:00 á Tórsvølli
07 Vestur - HB 3-4 (2-3)
1-0 Jón Weihe Simonsen 15'
1-1 Tórmóður Djurhuus 23'
1-2 Jógvan Petersen 25'
1-3 Magnus Holm Jacobsen 28'
2-3 Brandur Hovgaard 31'
2-4 Tórmóður Djurhuus 58'
3-4 Dann Fróðason 63'
Liðið: Roðar Heðinsson (m), Andreas Mikkelsen, Símun Sólheim, Tróndur Mikkelsen, Magnus Holm Jacobsen (L), Jógvan Petersen, Villiam Klein, Hanus Sørensen og Vernar R. Olsen. Innskiftir: Tórmóður Djurhuus, Bjarni Brimnes og Axel Olsen
Óbrúktir eykaleikarar: Tummas Ellingsgaard
Á beinkinum: Jan Dam, Milan Cimburovic, Eilif Petersen og Petur Mohr Reinert
Dagsins leikari: Magnus Holm Jacobsen
Áskoðarar: uml. 200
Myndir:Rakul Hansen


text:
- Støðið á lestrarstuðlinum skal vera í hvussu so er ájavnt við tað, sum tey hava niðri.
Tað sigur Rigmor Dam, landsstýrisskvinna, sum ætlar sær, at játtanin til lestrarstuðulin skal hækka við 6 milliónum árliga næstu 3 árini.
- Uppskotið er farið til hoyringar, og tað kunnu altíð henda ting við uppskotinum, tá tað er til hoyringar, sigur Rigmor Dam, sum leggur afturat, at tað burdi veri undirtøka fyri uppskotinum í samgonguni.
- Hetta er nakað, sum vit hava viðgjørt og sett okkum sum mál í samgonguni.
Les eisini: Skal vera lættari at lesa í Føroyum
Rigmor Dam kann enn onki siga um, hvat ætlanin er at gera við milliónirnar, sum studningurin fer at hækka við næstu árini.
Landsstýriskvinnan vil heldur ikki siga, um tað kanska verður soleiðis næsta ár, at øll lesandi fáa lestrarstuðul í tólv mánaðir um árið, eins og tað fer at vera fyri einligar forsyrgjarar frá í ár.
- Tað, sum liggur í kortinum, er at raðfesta tær seks milliónirnar aftur næsta ár. Hvussu tað verður fordeilt, vita vit ikki fyrr enn tá.


text:
6. JUNI 2014
Mátitólið, ið verður nýtt til at máta handamegi hjá øllum sjúklingum í verkætlanini
Fasa 2 í Kostverkætlanini er í gongd á B6, og alt gongur eftir ætlan. Júst sum í fasu 1, skulu 100 sjúklingar mátast og vigast í fasu 2, nú tá maturin er broyttur á deildini. Mátingarnar fóru í gongd aftur síðst í apríl og fasa 2 hevur tí koyrt í ein góðan mánaða. Higartil eru 15 luttakarar við, og aftur hesu ferð eru sjúklingar sera positivur og flest allir, ið verða spurdir, ynskja at vera við. Nógv spyrja inn til økið og vilja vita meira um týdningin av føðslu í samband við sjúku.
/Poula Patursson, verkætlanarsamskipari


text:
Eins og vanligt, so var annar dagurin minni hektiskur fyri Hvirluna. Úrslitini vóru tó øll stak flot.
Gentur 13 ár
Børka Berg Jørgensen byrjaði dagin longu kl 10:30, tá hon skuldi royna seg á 60 m rimarenning. Eins og á 60 m, so var hon í fyrra riðlinum har tær vantandi minni skjótu vóru. Børka kom væl úr blokkinum, og var fremst um fyrstu rim, hon fekk eitt aktivt bein í jørðina og fekk sostatt nógva ferð við sær inn yvir til næstu rim, og hetta helt áfram uppum allar rimarnar, við tí úrslitið at hon var nógv fremst á mál. Tíðin gjørdist 11,32 sek, sum er 1,38 sek skjótari enn hon hevur runnið teinin áður. Tað rakk til eitt broncumerkið í sterku kappingini. Enn eitt dømi um at almenna grundvenjingin tryggjar møguleikar, ið røkka væl longri enn tað kann tykjast.
Eftir rimarenningina fór Børka beint til 200 m, her sást at hon var ikki eins agressiv, sum hon plagar at verða, og tá hon kom á mál segði hon at pínan hon fekk í lærið i fyrra startin á 60 m leygarmorgunin, nú píndi alla tíðina. Við tíðini 32,01 sek megnaðihon tó at skera meir enn eitt sek av sínum persónliga metið.
Vegna skaðan var avgjørt at geva avboð til longdarlop, og tí bleiv kúlustoyt síðsta greinin hjá Børku. Her legði hon varliga út við at stoyta 2,0 kg tungu kúluna út á smáðar sjey metrar. Í øðrum umfarið kom hon heilt út á 8,44 m, sum er næstan ein hálvan metur longri enn hon hevur stoytt kúluna áður. Síðsta miseydnaðist og sostatt gjørdust teir 8,44 m frá øðrum umfarið endaliga úrslitið.
Gentur 14 ár
Elin Niclasen hevði ein start í dag, tað var hennara comeback á 200 m teininum. Elin er kvik, og tí megnaði hon, hóast onga renni venjing síðsta hálva árið, at renna 30,78 sek. Tað er ongin ivi um at við nakað av rennivenjing er hon undir 30 sek á teininum.
Gentur 15 ár
Í løtuni stríðist Lý Høgnadóttir Mohr við skinnabeintsbetendilsi, og tí valdi hon at royna seg í kúlustoyti hesaferð. Hon legði út við at stoyta 3,0 kg tungu kúluna út á 6,65 m. Tekniskt sá tað gott út, men vanliga kraftin hjá Lý sást ikki. Næsta royndin var meinlík tí fyrru, og lendi kúlan 7 cm fyrr. Í síðstu royndini var valt at satsa fyri at vita um tað kundi skapa fortreytirnar fyri meir kraft, men royndin miseydnaðist. Lý endaði sostatt við 6,65 m sum sítt besta. Hetta er tað longsta Lý hevur stoytt 3 kg kúluna innandura.
Dreingir 16-17 ár
Dánjal Dahl Ljósheim, sum var fyrsti maður í eldin leygardag, var eisini síðsti maður í eldin sunnudag. Nú vóru 400 m á skránni. Hann var uppsettur uppá at vísa at 60 m og 200 m úrslitini ikki vóru eftirfarandi. Hann legði agressivt út og á hálvum teini lá hann langt niðanfyri tíðina tá hann setti sítt persónliga met. Hann helt tempo, og síðstu 50 m økti hann entá ferðina. Á máltalvuni vísti klokkan 56,51 sek, sum er góð seks sek skjótari enn hansara gamla innandura met, og fýra sek skjótari enn hann megnaði at renna sama tein fyri hálvum árið síðani á Tórsbreyt. Úrslitið rakk til eitt broncumerki.
Kvinnur
Alda Sigurðsdóttir Lamhauge royndi seg á 200 m teininum í dag. Hon var sum altíð fokusera, og tá starturin fór, leyp hon avstað. Starturin hevur annars verði ein trupulleiki hjá henni, men miðvísa arbeiðið sær út til at hava gjørt mun. Við tíðini 27,68 sek rann hon teinin 0,35 sek skjótari enn hon gjørdi í somu kapping í 2016. Úrslitið var eisini undir kravinum til talentbólkin hjá FÍF.
Marita Káradóttir Petersen, royndi seg við 4,0 kg tungu kúluni. Marita er tíðiligvís væl fyri, tí longu í fyrstu royndini kom hon út móti sínum persónliga meti, og við nøkrum smávegis tekniskum justeringum bleiv ein hálvur metur lagdur afturat longdini, og sostatt ognaði hon sær eitt stórt persónligt met. Longsti stoyturin gjørdist 9,44 m.
Eftir kappingarnar fóru íðkararnir at “shoppa”, svimja og hugna sær á ymsan hátt inntil tað er matur á skránni seinni í kvøld. Komandi vikur ferð uppbygging til kappingarnar í summar í gongd.
Fleiri myndir eru í myndasavninum.


text:
Nú vit skriva 2017, kunnu vit gleðast um farna árið, sum gav møguleikar til batar á brekøkinum, og eisini kunnu vit við vón halda fram og vænta, at hetta árið, eins og undanfarna, fer at geva okkum nýggjar møguleikar at koma enn longri á javnrættindaleið.
Hvussu langt eru vit komin?
Hvussu langt vit eru komin á javnrættindaleiðini síggja vit m.a. í niðurstøðunum frá ST nevndini, sum Føroya Landsstýri fekk í oktober 2014. Har verður bæði víst á gongdar leiðir fyri Føroya Landsstýri at fara og á tær leiðirnar, ið longu eru tráddar, har tó gott er at halda fram.
Brekpolitisk ætlan
Í ítøkiligu tilmælunum og viðmerkingunum stendur m.a., at landsstýrið skal seta í verk munagóðar brekpolitiskar virkisætlanir, so ST sáttmálin veruliga fæst at virka. Ein slík skal fevna um øll rættindi og týðandi øki, sum sáttmálin fevnir um. Harvið skal Føroya Landsstýri eisini seta sær ítøkilig mál, ið kunnu mátast og finna fíggingina at fremja tey.
Her kunnu vit fegnast um tað, sum Eyðgunn Samuelsen, landsstýriskvinna í almannamálum, nevndi Altjóða brekdagin 3. desember 2016: “Vit eiga at seta eina kós fyri almennu Føroyar, har vit seta okkum nøkur ítøkilig mál fyri, hvussu vit fáa Breksáttmálan at virka á øllum økjum.”
Vónandi verður arbeiðið at gera eina brekpolitiska virkisætlan veruleiki í 2017. Her er vert at peika á, eins og landsstýriskvinnan eisini gjørdi, at arbeiðið at gera eina brekpolitiska virkisætlan fyri Føroyar krevur undirtøku og luttøku frá øllum viðkomandi myndugleikum.
Í 2015 fekk Almannamálaráðið leiklutin at samskipa íverksetanina av ST sáttmálanum, og har liggur tí eisini arbeiðið at skipa eitt formligt samstarv millum aðalráðini, ið hevur til endamáls at tryggja, at allur sáttmálin verður settur í verk - og ikki bert partar av sáttmálanum.
Nýggjur Public Service sáttmáli
ST nevndi krevur í niðurstøðunum og viðmerkingunum eisini, at Føroya Landsstýrið tryggjar bæði deyvum fólki og teimum, ið hava ringa hoyrn, atgongd til allar sendingar, ið Kringvarp Føroya sendir.
22. desember 2016 skrivaðu Kringvarp Føroya og Mentamálaráðið undir nýggjan Public Service sáttmála galdandi fram til 2020, og her kunnu vit koma enn longri á javnrættindaleið.
Við sáttmálanum er staðfest, at Kringvarp Føroya støðugt skal arbeiða fyri at tryggja fólki, ið bera brek, at tey kunnu gagnnýta miðlatænastur og tiltøk, sum Kringvarp Føroya skipar fyri, og at Public servce-tænastur til deyv og hoyriveik skulu styrkjast.
Eisini skal Kringvarp Føroya í samstarvi við viðkomandi partar teknmálstulka tíðindi og sendingar, ið hava stóran samfelagsáhuga, beinanvegin. Sendingar, ið hava stóran samfelagsáhuga og -týdning, eitt nú valsendingar og viðkomandi dokumentarsendingar, eiga at verða tekstaðar skjótast gjørligt.
Vónandi fara avvarðandi myndugleikar at síggja álvarsemi í hesum grundleggjandi rættindum hjá fleiri hundrað føroyingum og seta tey í verk í 2017.
Tilmælið “Borgarin takast uppá ráð”
Í dag, 31. januar 2017, fekk Eyðgunn Samuelsen, landsstýriskvinna í almannamálum, tilmælið “Borgarin takast uppá ráð” handað. Nýggi tænastupolitikkurin skal millum annað tryggja, at rættarstøðan hjá teimum, ið bera brek, verður styrkt.
“Sosialar tænastur til borgarar, ið bera brek, eru millum grundarsteinarnar í føroysku vælferðarskipanini. Tí gleðist eg um, at hetta arbeiðið nú er liðugt, og at politiska viðgerðin kann byrja,” sigur Eyðgunn Samuelsen, landsstýriskvinna, á heimasíðu teirra í dag.
Við tænastupolitikkinum á almannaøkinum verður sett út í kortið, hvørjar meginreglur tænasturnar til borgarar, sum bera brek, frameftir skulu byggja á, hvørjar tænastur skulu veitast, og hvussu hesar skulu skipast.
Nú tænastupolitikkurin er handaður, verður farið undir lóggávuarbeiðið. Her er møguleiki fyri, at vit við tænastupolitikkinum fáa eitt sterkt grundarlag til at arbeiða víðari við tænastulógini og flyta okkum enn longur fram á leið.
Gott 2017
Við hesum fáu ítøkiligu viðurskiftum, ið eiga at verða sett í verk, fara vit at ynskja øllum føroyingum eitt atkomuligt 2017 við vón um, at fjøltáttaðu myndugleikarnir uttan um okkum føroyingar, ið bera brek, vilja vísa í verki, at Føroyar eru fyri allar borgarar, ið valt hava at búleikast her.
Tóra við Keldu, forkvinna í MBF


text:
- Triðja grein av trimum
“Javnstøða hyggur ikki einans eftir kynsgjónni, men eftir eini ørgrynnu av sosialum gjáum í samfelagnum.”
Ein trupulleiki við javnstøðukjakinum er, sum nevnt í undanfarnu grein, at kynini ikki einans verða sett á sama støði, men at tey eisini skulu vera líka.
Javnstøða er í ov stóran mun vend móti at fáa kvinnur at vera sum menn – og at fáa menn at vera sum kvinnur. Men er tað í grundini hetta, javnstøða skal snúgva seg um? Er javnstøðuhugtakið ikki vorðið eitt moraliserandi hugtak, heldur enn ein roynd at ávirka samfelagið ein ávísan veg út frá einum yvirskipaðum, hagfrøðiligum grundarlagi.
Mín fatan er, at javnstøða nettup ikki skal vera eitt háttalag, men eitt yvirskipað mál. Tað skal ikki vera soleiðis, at kvinnur, ið ikki hava hug at átaka sær valdspostar, skulu niðurgerast í mun til “Yuppie-kvinnurnar”. Og tað skal heldur ikki vera soleiðis, at menn, ið hava hug at átaka sær valdspostar, skulu síggjast sum ein hóttan móti Yuppie-kvinnunum.
Menniskju eru ymisk – allir menn eru ikki líka – og allar kvinnur eru ikki líka. Javnstøða má eisini merkja, at menn við góðari samvitsku kunnu gerast pedagogar og sjúkrasystrar og at kvinnur við góðari samvitsku kunnu gerast skiparar og lastbilførarar.
Javnstøða sum møguleiki – ikki ein skylda
Javnstøða merkir eftir míni fatan, at tað finnast javnbjóðis møguleikar, og at kynini meiri ella minni troyta hesar møguleikar í sama mun. Hetta merkir ikki, at allar kvinnur skulu vera karrierukvinnur. Hetta merkir heldur ikki, at allir menn skulu skifta blæur og støvsúgva. Tað finnast nógvar kvinnur, ið gjarna vilja nýta tindarnar av sínum lívi til at uppala eina familju. Og er nakað galið við tí? Tað finnast eisini nógvir menn, ið gjarna vilja nýta tindarnar av sínum lívi til at tjena eina rúgvu av peningi til húsarhaldið. Og tað sigur seg sjálvt, at her kann talan vera um tveir persónar, ið hóska væl saman sum par.
Umvent – og hetta er fullkomiliga avgerandi fyri javnstøðukjakið – eigur tað ikki at verða sæð niður á teir menn, ið munnu hava hug til at vera heimagangandi, ansa eftir børnum, gera mat – og kanska fáast við seyð og gæs ella pjøssast upp á hús og urtagarð. Normarnir í verandi samfelagi høvdu sett ein slíkan mann í ringt ljós. Man hevði kallað hann tuflaðan ella eina fiasko. Kanska enntá eitt sindur smáklikkaðan...
Javnstøða snýr seg júst um eisini at loyva monnum at átaka sær teir leiklutir, ið søguliga hava verið tengdir at kvinnunum. Og hondina á hjartað: vil tað ikki vera perfekt fyri eina hartarbeiðandi karrierukvinnu at hava ein heimagangandi mann, ið tekur sær av tí mesta í heiminum?
Undirkúgaðu menninir
Tað er púra greitt, at í síni heild – hagrøðisliga sæð – eru kvinnur meiri undirkúgaðar enn menn – bæði heima í Føroyum, men í uppaftur størri mun um farið verður til minni framkomin lond. Men meðan vit taka so synd í kvinnunum, eiga vit heldur ikki at gloyma, at tað eisini finnast kúgaðir menn*.
Ein víðgongdur feministur hevði kanska hildið hetta verið gott – kanska sum okkurt slag av søguligum rættvísi. Men tey, ið fyrihalda seg nøkulunda seriøst til javnstøðu mugu eisini fyrihalda seg til tann veruleika, at eisini menn koma illa fyri í samfelagnum, serliga tí teir hava trupulleikar í mun til útbúgvingarskipanina. Tað finnast ikki so nógv tøl um hetta í Føroyum, men tøl vísa týðiliga, at í fólkaskúlanum eru nógv fleiri dreingir enn gentur, ið hava trupulleikar í skúlanum og tískil hava tørv á serligum tilboðum.
Eisini siga tey, ið hava vitan um lesifrálæru, at tað er munandi tyngri at fáa dreingir at sýna skúlagongdini áhuga.
Hetta skal ikki síggjast sum ein háttur at skáka sær undan trupulleikanum við kvinnukúgan, men ein háttur at vísa á, at javnstøða má hugsast báðar vegir. Tíverri er tað framvegis rættiliga tabuiserað at tosa um javnstøðu til frama fyri menn. Danski mobilitetsgranskarin Martin Munk kemur inn á hetta í eina samrøðu við Politiken 24. oktobur 2009 (mín leysliga umseting)**:
”Eingin tosar um tað – og slettis ikki feministarnir”
“Men Danmørk er í fullari ferð at skapa eitt stórt proletariat av monnum uttan lestrarprógv ella arbeiði, ið verða avvístir av bæði arbeiðsgevarum og kvinnum og sum leggja trýst á Mændenes Hjem og almennu kassarnar. Tað er tíðarinnar nógv størsti javnstøðutrupulleiki. Hóast hetta leggja elitufeministarnir meiri dent á, at teirra egnu døtur fáa møguleika at fáa ein nevndarsess í vinnulívinum.”(...)
”Menn eru bæði á tindunum og í botninum. Poengið er, at frástøðan millum teir, ið klára seg væl og illa, er munandi størri millum menn enn millum kvinnur. Dugnaligu menninir fara framhaldandi at gerast stjórar, og framtíðarinnar hjúnabandsmarknaður fer at gerast eitt sjálvtøkuborð fyri teir. Men menninir í botninum tapa. Hvørki arbeiðsgevarar ella kvinnur vilja hava teir, og teir verða útihýstir frá felagsskapunum.”
Tørvur á betri hagtølum
Vit hava ikki sama góða hagtalsgrundarlag í Føroyum sum í Danmørk, men tá samfelagið verður alsamt meiri avíðnaðargjørt, vil tað verða truplari hjá óútbúnum monnum at finna ein hóskandi leiklut í einum samfelagi, har nærum øll arbeiði krevja eina ávísa førleikamenning. Hetta kundi eisini verið hóskandi at fingið fram í komandi mann... ups eg meini fólkateljingini í 2011.
Skulu vit fáa eitt meiri kvalifiserað javnstøðukjak, er tað neyðugt við størri hagfrøðisligari vitan um nógvar ymiskar partar av javnstøðumálinum. Tað er nógv lættari at leggja dent á viðurskifti, ið eru væl dokumenterað, og serliga um tey eru kvantitativt dokumenterað. Inntil víðari má supplerast við kvalitativum tulkingum ella enntá leysligum hillingum. Vónandi síggja teir ymisku javnstøðufremjandi aktørarnir hvussu týðandi tað er at framleiða óundansleppiliga vitan um javnstøðumálið.
Oddasetningurin var: “Javnstøða hyggur ikki einans eftir kynsgjónni, men eftir eini ørgrynnu av sosialum gjáum í samfelagnum.” Hetta tykist ikki at vera satt. Hóast javnstøða í prinsippinum er eitt kynsneutralt hugtak í Javnstøðulógini, so er trupult at síggja tiltøk til frama fyri monnum, eins og tað sjáldan hoyrast javnstøðurøddir, ið verja kvinnur, ið veruliga hava hug at satsta upp á familjuuppaling. Tað er spell, at javnstøða nærum er vorðin eitt slag av “Miðflokki við umvendum fortegni”, tí tað eru nógv sera umráðandi mál, ið kundu verið innfangað av javnstøðuhugtakinum.
Sosial og geografisk javnstøða
Javnstøða snýr seg um so nógv annað enn at veita “Yuppie-kvinnum” valdspostar. Tað finnast nógvir aðrir undirkúgaðir samfelagsbólkar enn teir kynstengdu. Vit hava seinastu árini havt eina nevnd, ið skuldi arbeiða fyri øktum kvinnuleikluti í politikki. Navnið er “Demokratia”, og tað er í grundini eitt misvísandi heiti, tá undirheitið meiri sigandi er “Nevndin fyri øktum kvinnuleikluti í politikki”. Eg kundi ímyndað mær eina nýggja endamálsorðing fyri Demokratia, ið snýr seg um at breiða út demokratiska valdið til so nógvar samfelagsbólkar sum gjørligt. Tað eru nógvir aðrir bólkar enn kvinnur, ið eru undirumboðaðar í politikki:
Um eitt geografiskt øki í landinum er undirumboðað, so átti at verið arbeitt fyri at tryggja hesum økjum luttøku. Enn er geografiska skeiklanin ikki serliga stór, men nú valdømini eru avtikin, er tað stórur vandi fyri, at ávís geografisk øki við tíðini koma at verða fyri vanbýti í politisku skipanini. Og í grundini hava vit longu nú eitt stórt geografiskt vanbýti, tí tá tað kemur til kvinnuumboðan, er hon als ikki geografiskt jøvn. Her eru tað – sum áður viðgjørt – serliga Yuppie-kvinnur úr Streymoynni, ið gera seg galdandi, meðan nógv onnur øki als ikki eru umboðaðar av kvinnum.
Um ein búskaparligur sektorur í landinum er undirumboðaður, so átti at verið arbeitt fyri at fáa hendan sektor betri umboðaðan. Sum dømi kann eg her nevna flakakvinnur, ið einki umboða hava á tingi í dag. Hvør skal umboða flakakvinnuna, er trupult at vísa á. Men man kann í hvussu er argumentera fyri, at ein fiskimaður úr sama øki sum flakakvinnan hevur fleiri áhugamál til felags við flakakvinnan enn alment setta Yuppie-kvinnan hevur.
Eisini aldursbólkar kunnu vera undirumboðaðir. Til dømis eru pensjónistar og lesandi als ikki umboðað í politisku skipanini.
Kynskvotur – kanska ein loysn?
Tosað hevur verið um sokallaðar kynskvotur, ið skulu tryggja, at kvinnur í størri mun koma á ting. Tað kundi verið eitt hugskot, men umvent: nú hava vit avtikið valdømini, so tað vil vera sera dupultmoralskt at seta á stovn tvey “kynsvaldømi” í staðini fyri tey geografisku valdømini.
Tá vit framvegis høvdu valdømini, spældi eg mær við tankanum um at innføra kynskvotering innanhýsis í valdømunum, og mín fatan er framvegis, at hetta hevði verið tann optimala loysnin. T.v.s. at innføra valdømini aftur, men hesaferð við kravi um at tey umdømisvaldu verða býtt javnari millum kynini. Harvið høvdu vit ikki bara fingið økta kvinnuluttøku, men eisini økt møguleikarnar fyri, at aðrar enn “Yuppie-kvinnurnar” koma til valdið.
Umvent eri eg skeptiskur viðvíkjandi privatum nevndarsessum, tí her er tað júst avgerandi, at kvinnurnar fyrst byrja at gera seg galdandi í teimum ymisku sektorunum og síðani byrja at krevja sín rætt út frá teimum førleikum, tær tá hava uppbygt. Tað er munur á politikki og vinnulívi.
Vinnulív má fyrst og fremst uppala fólk við nøktandi førleikum til at taka sær av teimum ymisku uppgávunum, ið organisatiónin krevur. Men í politikki eru førleikar ikki alt. Her er tað av minst líka stórum týðningi, at ymisk áhugamál verða umboðað.
Tað finst eingin háttur fullkomiliga at kombinera frælsi og javnað. Talan vil altíð vera um tvey mótstríðandi grundvirði. Men í einum demokratiskum samfelagi setur man prís upp á bæði og má tí royna at náa ein gyltan millumveg, hóast tað kann vera frustrerandi ikki bæði at kunna uppnáa reint frælsi og reinan javnað.
Og her at enda: Hvussu nógv frælsi hava vit hug til at ofra á javnstøðualtarinum? Hvar skal markið ganga? Tað finst neyvan nakað einfalt svar.
* http://fpn.dk/liv/article1861948.ece


text:
Tíðindir
Útgávur 2014
VØLUNDARHÚS – JÓGVAN ISAKSEN Ein eldri kvinna, sum býr í eini íbúð undir Kongavarða, sigur seg hava hoyrt, at maðurin í granníbúðini er blivin…
KIM SIMONSEN FEKK M.A. JACOBSEN 2014
Grundgeving: Virðisløn M.A. Jacobsens fyri fagrar bókmentir 2014 verður latin Kim Simonsen fyri yrkingasavnið Hvat hjálpir einum menniskja at vakna ein morgun hesumegin…
JÓGVAN ISAKSEN: AT MYRÐA VIÐ SKRIVARABORÐIÐ
10. OKTOBUR KEMUR NÝGGJ BÓK UM KRIMISKRIVING ÚT. At myrða við skrivaraborðið sigur í stuttum søguna hjá altjóða krimibókini, og hon tekur…
STÓRT ÚRVAL AV YRKINGUM EFTIR HEÐIN KLEIN
Afturljóð er eitt breitt úrval av yrkingum eftir Heðin Klein frá teimum farnu 45 árunum. Yrkjarin gjørdi sum nítjan ára gamal hol í…
FORLAGIÐ MENTUNARGRUNNUR STUDENTAFELAGINS 100 ÁR
J.H.O. Djurhuus “Yrkingar 1914” er fyrsta bókaútgávan hjá Hinum Føroyska Studentafelagnum í Keypmannahavn. Tað er somuleiðis tað fyrsta veruliga yrkingasavnið á føroyskum. Tað…


text:
Nýggjastu tíðindini
Melda til tíðindabræv
17-01-2018
Í komandi mánað skipar Fótbóltssamband Føroya fyri tveimum B2-venjaraskeiðum. Skeiðini verða í Havn og í Vági. B2-venjaraskeiðini verða skipaði yvir t...
15-01-2018
Leygardagin 3. mars klokkan 19:45 verður hol sett á fótbóltsárið 2018, tá árligi Stórsteypadysturin, sum er millum meistararnar og steypavinnararnar á...
31-12-2017
- Hetta er sjálvandi ein heiður, sum eg eri ógvuliga glaður fyri. Um eg kann brúka tað til so nógv, veit eg ikki, men hetta kann so eingin taka frá mæ...
26-12-2017
Tilsamans 409 mál vórðu skoraði í fremstu deildini hjá monnum í ár, og í fleiri førum var talan um rættuliga góð mál. Og nú er tíðin komin, at Ársins ...
19-12-2017
Sum fyrireiking til Nations League dystirnar, sum verða spældir í september, oktober og november komandi ár, fer føroyska A-landsliðið við monnum á ve...
15-12-2017
Fremsta deildin hjá kvinnum fer næstu fimm árini at eita “Betri deildin kvinnur”, og fremsta mansdeildin verður kallað “Betri deildin menn”. ...
13-12-2017
Á hvørjum ári skipar Fótbóltssamband Føroya fyri hópin av venjaraskeiðum, og komandi ár er einki undantak. Fyribils eru níggju venjaraskeið sett at ve...
12-12-2017
Virgar Hvidbro, aðalskrivari í Fótbóltssambandi Føroya tók sær av lutakastinum, tá finnast skuldi fram til, hvussu fremsta deildin hjá monnum skal spæ...
06-12-2017
Mikudagin gjørdist greitt, hvar og hvørjum londum spælast skal ímóti, tá innleiðandi EM-undankappingarnar fyri U17- og U19-landsliðini við dreingjum v...
30-11-2017
Nations League er nýggja kappingin hjá UEFA fyri A-landslið hjá monnum. Í kappingini verða luttakandi londini skipaði í fýra deildir við javnt sterkum...


text:
Sjúkrakassapengarnir í limbo
Í vár samtykti Løgtingið, at pengarnir, sum eru eftir í sjúkrakøssunum, skulu brúkast til átøk og verkætlanir, sum kunnu menna heilsuøkið í Føroyum. Her varð serliga hugsað um gransking á heilsuøkinum, og tí varð avgjørt, at Granskingargrunnurin skal umsita hesar pengarnar innan teir karmar, sum stýrið fyri Sjúkrakassagrunnurin setur. Talan er væntandi um umleið 30 milliónir krónur, sum skulu nýtast til gransking og onnur átøk á heilsuøkinum. Síðani hevur ikki nógv verið at frætt alment um málið.
Herfyri spurdi Fíggjarnevnd Løgtingsins Mentamálaráðið eftir støðuni viðvíkjandi pengunum í sjúkrakassagrunninum og Mentamálaráðið svaraði at: “Tað er Heilsumálaráðið, sum hevur ábyrgd av málinum, til peningurin er útgoldin Granskingargrunninum. Granskingarráðið hevur spurt Heilsumálaráðið eftir málinum, seinast var í farnu viku. Sambært Heilsumálaráðnum bíða tey eftir endaliga svarinum frá sjúkrakøssunum um, hvørja støðu tey hava til samtyktina hjá Løgtinginum. Tey vænta hetta svarið skjótt. Aftaná verður farið undir at skipa sjúkrakassagrunnin sambært teimum viðtøkum, sum vóru lagdar við lógaruppskotinum.”
Í Sjónarhorninum 28. november setti Útvarpið Karsteni Hansen heilsumálaráðharra sama spurning. Hvat hendi við pengunum og hvar liggur málið? Umboð fyri sjúkrakassarnar varð eisini boðið við í sendingina, men hevði sambært útvarpinum givið avboð stutt áðrenn sendingina.
Karsten Hansen greiddi frá gongdini í málinum og segði, at bólturin liggur hjá nevndunum fyri sjúkrakassarnar, sum enn ikki hava tikið endaliga støðu til málið eftir, at Løgtingið við lóg broytti grundarlagið undir avtaluni, sum sjúkrakassarnir og Heilsumálaráðið høvdu samráðst seg til. Karsten Hansen segði seg vænta svar heilt skjótt. Síðani fer Heilsumálaráðið undir at gera neyðuga arbeiðið áðrenn peningurin kann latast Granskingargrunninum at umsita. Hetta skal vera í seinsta lagi 1. januar 2014.
Hóast tað ikki varð sagt beinleiðis, so hoyrdist, at landsstýrismaðurin ikki var serliga fegin um avgerðina hjá Løgtinginum, at peningurin skuldi flytast í Granskingargrunnin. Hann segði tað vera løgið og kennast undarligt, at peningur á heilsuøkinum skal flytast undir ræði á mentamálaøkinum.
Pengar í Granskingargrunninum kunnu oyramerkjast
Ein av snávingarsteinunum í málinum tykist vera ein ótti fyri, hvat peningurin, sum er eftir hjá sjúkrakøssunum, kann verða brúktur til, tá hann ikki er undir beinleiðis ræði á Heilsumálaráðnum og hvør skal avgera, hvat peningurin skal brúkast til. Men hesin óttin er ógrundaður, tí tann spurningurin var loystur longu við lógini, sum Løgtingið samtykti, og við tí lógarverki, sum er fyri Granskingargrunnin.
Í lógini, sum Løgtingið samtykti 3. mai 2012 stendur, at: “Endamál (Sjúkrakassa)grunsins er at veita stuðul til átøk og verkætlanir, sum kunnu menna heilsuøkið í Føroyum, men sum ikki eru ein partur av rakstrinum av heilsuverkinum annars.” Víðari stendur, at tað er nevndin fyri nýstovnaða Sjúkrakassagrunn Føroya, sum skal gera leiðreglur fyri, hvat peningurin skal brúkast til.
Lógin fyri Granskingargrunnin loyvir, at peningur verður oyramerktur til ávís øki, um politiskt ynski er um tað. Umframt at fáa árliga játtan av løgtingsfíggjarlógini, kann Granskingargrunnurin sambært grein 2, stk. 2 taka ímóti stuðli frá øðrum. Í grein 5, stk. 4 stendur, at Granskingarnevndin umsitur Granskingargrunnin og tekur endaliga støðu til, hvørjar umsóknir verða stuðlaðar. Granskingarnevndin kann tí uttan nakrar løgfrøðiligar forðingar umsita peningin hjá sjúkrakøssunum innan teir karmar, sum lógin um Sjúkrakassagrunnin og stýrið fyri grunnin fer at seta.
Í Granskingarnevndini eru 7 limir, og hesir eru valdir eftir tilmæli frá m.ø. Heilsumálaráðnum. Granskingarnevndin kann, um tørvur er á tí, seta fakligar nevndir av fólki við granskingarførleika. Higartil hevur hesum møguleiki ikki verið brúktur, men tað er væl hugsandi, at ein faklig nevnd hevði verið sett til at gera tilmæli um nýtslu av eini oyramerktari pulju av pengum í Granskingargrunninum, sum t.d. pengarnir frá sjúkrakøssunum. Í grannalondum okkara verða líknandi puljur umsitnar av strategisku granskingarráðunum, tvs. at skilt verður ímillum fríu pljurnar, sum øll kunnu søkja og strategisku ella fakspesifikku puljurnar, sum eru til ávís raðfest øki.
Limbo
Fólk í granskingarumhvørvinum bíða í spenningi eftir, nær farast kann undir at seta út í kortið, hvat slag av verkætlanum, peningurin kann brúkast til og hvussu hann fer at verða útlutaður. Tað er givið, at tað eru nógvir týdningarmiklir spurningar at kanna, at fleiri fólk bæði í Føroyum og aðrastaðni standa klár at fara i gongd, so skjótt høvið býðst og at hesin peningurin kann gera góðan mun á heilsuøkinum og í samfelagnum øllum, tá hol verður sett á og peningurin sleppur í umfar. Til tá standa pengarnir kaldir og gera lítla nyttu fyri Føroya fólk.
Innslagið í Sjónarhorninum kann hoyrast her.
Alt løgtingsmálið um pengarnar í sjúkrakøssunum kann lesast her.


text:
Hans Dávur Matras, handilsmaður og ognarbóndi á Kirkju í Fugloy, var abbasonur prestin Matras á Viðareiði. Hann lærdi til skúlalærara hjá prestinum, ið kom aftan á abba hansara; hann varð so skúlalærari eina tíð á Viðareiði og við Sund (í Hvannasundi.)
Hans Dávur plagdi at siga frá, einaferð nógv av fólki stóð niðan fyri Frammistovu við Sund (siður var, at menn á kvøldi plagdu at koma saman niðri undir Britustovu ella Frammistovu at frætta ella siga frá). Millum teir, ið har vóru, var eisini hann sjálvur.
Sum teir standa har, rakar ein við nakað hjá fjørugarðinum, sum var um tríggjar snørislongdir sunnari; øll hyggja sama vegin og síggja eitt sjódjór, ið sleppur sær upp á turt. Síðan tekur tað vegin suður ígjøgnum fjøruna beint ímóti teimum.
Teir gjørdust illa við, og bóndin bað allar um at koma inn í húsini. So varð gjørt. Og hann læsti dyrnar.
Hans Dávur segði, at hetta var ramur sannleiki. Hann sá sjálvur so væl sum hini sjódjórið. Tað var tilgrógvið við tara, so hann kundi ikki reiðiliga síggja, hvussu tað var vorðið, hóast tað var komið tætt til teir, áðrenn teir flýddu inn í bóndans stovu. Hann hevði áður hoyrt, at djór, ið líktust teimum, ið á landinum vóru, eisini skuldu vera í sjónum. Hetta, ið her verður umrøtt, var, helt hann, dánað nakað sum eitt ross ella eitt neyt; men tað var, sum tað hevði eitthvørt hangandi niður við báðar liðir miðskeiðis á rygginum, ið, um tað hevði verið rættiligt ross, kundi verið tikið fyri leypar ella sekkir. - Djórið hevði av og á skorið í avskræmilig skríggj, ið ljóðaðu sum sterk snýsan.
Meðan hinir hálvbangnir hugsa um hetta óføra sjódjór, gongur bóndin aftur og fram eftir gólvinum. Hann trívur at enda eftir grindaslíðranum, ið við knívi í hekk á syllini í roykstovuni, festi hann um miðjuna á sær, tekur skorðuna frá klinkuni og heldur á út.
Djórið, ið nú stóð skamt frá durunum, tekur á at snýsa, tá ið tað fær eygu á bóndan. Hann kúvendi inn aftur og stongdi fyri aðra ferð. Hann helt so fyri, at eingin mátti fara út aftur hetta kvøldið.
Morgunin eftir var einki djór at síggja.
Andreas Weihe: “Søga og søgn”, 1933


text:
Tjóðarroknskapurin er bæði ein heildarmynd av búskapinum, ein sundurgreinað lýsing av viðskiftum millum búskaparligu geirarnar í samfelagnum, umframt viðskifti Føroya við umheimin. Tjóðarroknskapurin vísir inntøkuna, ið stavar frá framleiðsluni av vørum og tænastum, og hvussu henda inntøkan verður býtt millum partarnar, sum fremja framleiðsluna. Tjóðarroknskapurin vísir eisini tøku inntøkuna, t.e. eftir umbýtið umvegis skattir og sosial gjøld og veitingar. Og hvussu henda tøka inntøkan verður nýtt til vørur og tænastur, til nýtslu og íløgur.
Eitt av lyklatølunum í tjóðarroknskapinum er bruttotjóðarúrtøkan, BTÚ, sum er eitt mát fyri virðisskapanina samanlagt. BTÚ í føstum prísum er eitt mát fyri búskaparligu gongdina, t.e. vøksturin, tá prísvøkstur er roknaður frá. Tjóðarroknskapurin er grundaður á flestu búskaparhagtøl hagstovunnar.
Í 2015 var bruttotjóðarúrtøkan (BTÚ) 16.663 miljónir krónur, tað eru 340.902 krónur upp á fólkið.


text:
At seta sær mál
ÍSB hevur skipað fyri skeiði í vikuskiftinum. Skeiðið var fyrst og fremst fyri okkara venjarum, men eisini onnur, við tilknýti til fólk við breki, vóru við á skeiðnum.
Gott 20 luttakarar møttu upp, og tað var danin Ulrik Balle, ið helt skeiðið fyri okkum í ÍSF-húsinum í Gundadali. Hann legði m.a. dent á, at tað er umráandi at seta sær mál, og her hevur ítrótturin nakað at læra okkum, segði hann. Á skeiðnum vóru eisini ymiskar praktiskar venjingar, har luttakararnir arbeiddu saman fyri at loysa uppgávuna. Skeiðið byrjaði kl 13.00 var liðugt kl 19.00.
Fólk vóru væl nøgd við skeiðið og vónandi kunnu vit í framtíðini bjóða fleiri skeið fram til okkara venjarar og onnur við áhuga.
Myndir eru at síggja HER
Kalendari
Slóðir
Innanlanda
- Ítróttafelagið Smæran
- Ítróttafelagið Svanur
- Ítróttasamband Føroya
- Meginfelag teirra brekaðu
- Javni
- Sjóndepilin
- Deyvafelagið
Nlsk. sambondini fyri brekað
Altjóða sambond


text:
Í 400m frí í morgun svam Pál 3:57,93 og var tað nokk til eitt 4. pláss og víðari til finaluna.
Í finaluna komu annars:
1. Sébastien Rouault FRA 3:54,38
2. Oussama Mellouli TUN 3:56,89
3. Anthony Pannier FRA 3:57,64
4. Pál Joensen FAR 3:57,93
5. Mark Randall RSA 3:58,09
6. Ahmed Mathlouthi TUN 3:58.45
7. David Carry GBR 3:58,99
8. Jorge Maia POR 3:59,46
Hóðast hetta er ein sterk finala um ein hugsar um teir sum svimja, so var tað relativt nemt at svimja seg í finaluna um ein ikki var troyttur. Og tað sá ein alt fyri eitt tá ið Sébastien Rouault sprintaði frá Mellouli seinasta 50m í morgun.
Tað var hart at svimja 3:57,9 í morgun sigur Pál. Okur høvdu jú bert ein hvíludag, og hann var hildin í einum bussi tá ið okur koyrdu frá Barcelona til Canet, so tað var alt annað enn optimal hvíld. Sébastien Rouault og Ahmet Mathlouthi vóru ikki í Barcelona, og eru teir ikki eins troyttir og hinir 6 sum eru í finaluni, so spennandi verður at síggja hvussu tað ávirkar úrsliti.
Finalurnar byrja klokkan 17:00 føroyska tíð, og 400m er ein av fyrstu finalunum.


text:
Frá vinstru: Sigurð S. Simonsen, Magnus Midjord, Jann Toftegaard, Birgir Petersen, Dánjal Vang, Eyðun á Lakjuni
Skúlabygging í Fuglafirði
Í samband við at barnaskúlin frá 1936 skal rívast niður teir næstu dagarnar og nýggjur skúli byggjast uppaftur tey næstu árini, fekk onkur hugskotið til hesa myndatøku.
Á myndini síggjast teir, ið myndaðu meirilutan í Fuglafjarðar býráð árini 2015 og 2016.
Á innanhýsis fundi á heysti 2015 tók meirilutin avgerð um, at flyta áralanga fokusið, ið hevði verið á framhaldsdeildina, yvir á barnaskúlan. Hetta fyri at koma víðari í skúlamálinum, og uttan drál at fara í holtur við at byggja nýggjan barnaskúla.
Málið fór, umvegis mentamálanevndina - í neyðugum vavi - fyri býráðið tann 28. januar 2016 og endaliga tann 25. februar 2016, tá tað bleiv einmælt samtykt av býráðnum.
Eftir fyrireikingar í eitt ár, varð spakin settur í fyri skúlabyggingini tann 1. mars 2017
Undirritaðu ynskja øllum Fuglfirðingum góða eydnu við skúlabygginigini.
Sigurð S. Simonsen
Magnus Midjord
Jann Toftegaard
Birgir Petersen
Dánjal Vang
Eyðun á Lakjuni


text: Svimjarar sum Michael Phelps og Ryan Lochte skulu støðugt fortelja amerikansku antidopingmyndugleikunum hvar teir eru, so at til ber at skipa fyri ófráboðaðum dopingtestum. Men nú hevur Lochte sambært Ekstrablaðnum tvær ferðir ikki verið at finna har tey væntaðu hann var; og tí fær hann síðstu ávaring, um at næsti ferð fellur hamarin. Lat tað verða sagt, at hetta kann vera eitt púra óskyldugt dømi um ein íðkara sum ikki er so raskur at vera so øgiliga planlagdur, men samstundis tað sama sum feldi súkklaran Michael Rasmussen á sinni.


text:
Sundalagsstevnan verður hildin í Hósvík í ár. Tað eru Hósvíkar róðrarfelag og bygdafelagið Varðin, sum saman við eldsálum í bygdini skipa fyri tiltøkunum og leggja skránna. FM-róður og góður dansur eru fastir tættir á Sundalagsstevnuni í Hósvík, upplýsir Sunda kommuna á heimasíðu síni..
Skráin í ár er fjølbroytt og hevur nógv at bjóða bæði innan ítrótt, mentan og undirhald.
Sundalagsstevnan verður hildin á hvørjum sumri sum tann næsta í røðini av summarstevnum, um miðjan juni mánað. Tær tríggjar bygdirnar Kollafjørður, Hósvík og Hvalvík skiftast um at hava stevnuna.
Skráin sæst HER


text:
2016 royndist væl hjá Arbeiðsloysisskipanini (ALS). Arbeiðsloysið var tað lægsta í átta ár, og fólk steðgaðu væl styttri í skipanini enn undanfarin ár, siga tey hjá ALS.
Roknskapurin fyri 2016 er nú tøkur, og hann vísir eitt avlop á slakar 94 milliónir krónur.
Nógv ferð er á búskapinum, og arbeiði er til næstan allar hendur. Ongantíð áður hava so nógvir løntakarar verið í Føroyum, og ongantíð áður hava samlaðu lønargjaldingarnar verið so stórar sum seinasta ári.
Jaliga gongdin sæst aftur í ársroknskapinum hjá ALS, sum varð samtyktur av stýrinum fyri ALS í gjár.
Samlaðu inngjøldini settu met í 2016. Tey gjørdust samanlagt 210 mió. krónur, sum er tað mesta nakrantíð.
Samlaðu útgjøldini vóru 30 mió. krónur lægri enn árið fyri. Tey vóru 104 mió. krónur, sum er tað lægsta, útgjøldini hava verið síðani 2009.
Tað eru serliga útgjøldini av vanligum arbeiðsloysisstuðli, sum eru minkaði nógv hesi árini. Útgjøldini um fiskavirkisskipanina eru ikki eins tengd at konjunkturunum, og tey hava verið rættiliga støðug millum 20 og 25 mió. krónur seinastu sjey árini.
Tekniska úrslitið – tað er munurin millum samlaðu inngjøldini og samlaðu útgjøldini – gjørdist eitt avlop á 106 mió. krónur. Í mun til 68,4 mió. krónur í 2015.
Talið av ársverkum minkaði við 10 ársverkum í 2016 svarandi til á leið ein fjórðing av samlaðu ársverkunum árið fyri. Starvsfólkakostnaðirnir minkaðu við hálvu aðru mió. krónum niður í 14,9 mió. krónur.
Tað er eisini vorðið alsamt bíligari at reka ALS hesi seinnu árini. Samlaðu rakstrarkostnaðirnir vóru 6,1 mió. krónur í 2016, sum er 1,3 mió. krónur minni enn árið fyri. Rakstrarkostnaðirnir eru støðugt minkaðir síðani 2010 og eru nú stívligan triðing lægri enn í 2010.
Samlaðu fíggjarognirnar vóru 425 mió. krónur við árslok í 2016, og avkastið av fíggjarognunum var eitt avlop á 11,3 mió. krónur.
Ársúrslitið í 2016 var eitt avlop á 93,9 mió. krónur, sum er 44,9 mió. krónur meiri enn í 2015 - og harvið gjørdist úrslitið nærum tvífalt so gott sum árið fyri.
Eginognin, sum minkaði úr 714 mió. krónum niður í 307 mió. krónur tey fýra árini frá 2009 til 2013, var við árslok í 2016 komin upp á 455 mió. krónur.
- Stýrið og leiðsla eru væl nøgd við úrslitið, og góða úrslitið er eisini tekin um, at tær broytingar, sum eru gjørdar í skipanini seinastu árini til tess at tryggja langtíðar haldførið hjá skipanini, hava givið ætlaðu og neyðugu úrslitini, sigur Magni á Deild Olsen, stjóri hjá ALS.


text:
Bingjur við bilvrøkum frá veruligum ferðsluóhappum eru settar upp á fimm úrvaldum støðum á landsvegum um landið. Átakið tekur støði í filmi frá seinasta heysti "Hin dagin eg hevði skund" og skal minna bilførarar um at halda hámarksferðina.
Tað er Ráðið fyri Ferðslutrygd í samstarvi við Tryggingarfelagið Føroyar, ið standa aftanfyri átakinum.
- Vit vita, at ov nógv ferð er tann orsøkin, sum oftast gongur aftur í ferðsluvanlukkum, har onkur doyr ella fær álvarsligan skaða, sigur Ráðið fyri Ferðslutryd í tíðindaskrivi.
Ráðið fyri ferðslutrygd hevur boðið kommunum at vera við í átakinum. Fimm kommunur í Vágum og í Eysturoynni hava tikið av bilboðnum at hava skelti á kommunuvegum við sama boðskapi sum á bingjunum.
Gallupkanning frá desember í fjør vísir, at stórur partur av føroyingum fara lætt um hámarksferðina. Tilsamans søgdu 39 prosent seg halda hámarksferðina, meðan bert 21 prosent av teimum 25-39 ára gomlu søgdu seg halda hana. Restin segði seg koyra skjótari. Longu tá koyrt verður 10 km/t skjótari enn hámarksferðina, økist vandin at doyggja í samanstoyti munandi.
Fleiri, sum eru fyri álvarsligum ferðsluvanlukkum, eru sjálv uttan skuld í hendingini. Tú kanst vera á skeivum staði skeivu tíðina. Men hetta er ikki galdandi fyri fjøldina. Menniskansligir feilir liggja aftanfyri næstan allar vanlukkur á vegunum, vísa útlendskar kanningar.
Boðskapurni frá Ráðnum fyri ferðslutrygd er, at hámarksferðin er sett, fyri at ferðandi skulu hava eitt trygdarskotbrá, um tað gongur galið. Koyrir tú ov skjótt, tekur tú bæði av tínum trygdarskotbráði og tí hjá øðrum.
Vilt tú gera títt til at gera ferðsluna tryggari, skalt tú halda hámarksferðina, sigur ferðslutrygd. Fyri flestøll okkara merkir tað bert at seta ferðina eitt lítið sindur niður. Gera øll tað, ger tað stóran mun.


text:
1. gr. Navn felagsins er Føroya Fróðskaparfelag. Heimstaður felagsins er í Tórshavn.
2. gr. Mið felagsins eru:
- At fremja samstarv millum fólk í Føroyum, sum takast við vísindaligt starv.
- At upplýsa alment um vísindalig viðurskifti við útgávuvirksemi og fundum.
- At menna føroyskt sum vísindamál.
3. gr. Limir í felagnum kunnu tey gerast, sum í verki hava víst, at tey hava granskingarførleika ella í minsta lagi hava útbúgving á masterstigi. Tann, sum søkir um limaskap, kann seta seg í samband við felagið. Eftir umsókn ella uppskoti frá limum býður nevndin teimum limaskap, sum hon metir lúka ásettu treytir.
4. gr. Nevndin skipar í minsta lagi fýra ferðir um árið fyri limafundum við framløgu, orðaskifti og hugna. Aftrat hesum skipar hon fyri almennum fyrilestrum.
5. gr. Felagið verður stjórnað av 5-manna nevnd, vald á ársaðalfundinum. Ársaðalfundurin velur eisini 2 tiltakslimir. Nýggja nevndin skipar seg sjálv á fyrsta nevndarfundinum. Nevndarlimirnir standa fyri vali annaðhvørt ár; annaðhvørt ár standa 2 nevndarlimir fyri vali og annaðhvørt ár standa (hinir) 3 nevndarlimir fyri vali. Tiltakslimirnir standa fyri vali hvørt ár. Fer nevndarlimur frá mitt í valskeiðnum, so tekur tiltakslimur við í hansara stað. Um fleiri fólk stilla upp enn tað eru sessir, so verður skrivlig atkvøðugreiðsla, har hvør limur kann atkvøða fyri so nógvum fólkum, sum skulu veljast. Um tað stendur á jøvnum verður lutakast. Fráfarandi nevndarlimir kunnu veljast aftur. Nevndin kann taka sær fólk til hjálpar, um hon heldur tað vera neyðugt. Nevndin heldur fund, tá formaðurin ella í minsta lagi 3 nevndarlimir halda tað vera neyðugt.
6. gr. Aðalfundur felagsins verður hildin á hvørjum ári í november við hesi dagsskrá:
- Frágreiðing frá farna árinum.
- Grannskoðaður roknskapur verður lagdur fram og limagjald ásett.
- Val av nevndarlimum, sum standa fyri vali, tiltakslimum og grannskoðarum. Miðað verður móti, at bæði hugvísindi og náttúruvísindi eru umboðað í felagsnevndini.
- Ymist.
7. gr. Ársaðalfundur verður lýstur við 14 daga freist í brævi ella telduposti til hvønn einstaka lim. Lógliga lýstur aðalfundur er altíð viðtøkuførur.
8. gr. Eykaaðalfundur verður lýstur sum vanligur ársaðalfundur og hevur tá sama gildi sum hann.
9. gr. Mið felagsins kunnu ikki vera broytt ella felagið avtikið, uttan at allir limir hava havt høvi til skrivliga at siga hugsan sína, og at 2/3 av teimum, sum svarað hava ella verið á aðalfundi, tá eru fyri.
10. gr. Um felagið verður avtikið, ganga ognir tess til Fróðskaparsetur Føroya.
11. gr. Hesar viðtøkur koma í gildi 26-02-2016. Samstundis fara úr gildi viðtøkur Føroya Fróðskaparfelags frá 05.09.2011.
Soleiðis samtykt á eykaaðalfundi 26.02.2016.


text:
Orkuskiftið – samstarv millum SEV og Orku
Dan Klein --- 17.03.2017 - 09:31
Í sambandi við at Føroyar eru um at kjølfesta ein almennan orkupolitikk, hava SEV og orkudeildin á Umhvørvisstovuni - Orka - skipað seg í eitt kunningarsamstarv, ið skal verða samskiftispallur um orkuskiftið frá olju til el í Føroyum.
Orkuskiftið, ið sæst á os.fo og á facebook, skal stuðla undir at seta í verk eina tilgongd, sum alsamt økir tilvitskuna hjá borgarum, politisku skipanini, myndugleikum og vinnulívi um týdningin av grønari orku, við serligum atliti at búskapi og umhvørvi.
Í fyrstu atløgu leggur Orkuskiftið serligan dent á upphiting og flutning á landi, men aðrir spurningar, sum við tíðini taka seg upp á grønu kósini, verða viðgjørdir og handfarnir, tá ið tíðin er búgvin til tað.
Orkuskiftið endurgevur og miðlar tilfar úr Føroyum og grannalondunum, ið er viðkomandi fyri heimligu avbjóðingarnar, ið Føroyar standa framman fyri.
Vælkomin til Orkuskiftið


text:
Søga 60: Abigajil og Dávid
HVØR man henda vakra kvinnan vera sum kemur at møta Dávidi? Hon eitur Abigajil. Hon er ein skilagóð kvinna, og hon forðar Dávidi at gera eina ónda gerð. Men áðrenn vit siga meira um tað, skalt tú hoyra hvussu Dávidi hevur gingist.
Eftir at Dávid er flýddur undan Saul, goymir hann seg í einum helli. Hagar kemur øll familjan hjá honum eisini. Okkurt um 400 menn savnast um hann, og Dávid verður leiðari hjá teimum. Hann fer til kongin í Móabslandi og sigur: ’Lat pápa mín og mammu mína búgva hjá tykkum, inntil eg fái at síggja hvussu tað skal gangast mær.’ Síðan goyma Dávid og hansara menn seg í fjøllunum.
Tað er eftir hetta Dávid hittir Abigajil. Maður hennara, Nabal, er ein ríkur góðseigari. Hann eigur 3000 seyðir og 1000 geitir. Nabal er óndur og gírigur. Men konan er vøkur og skilagóð. Ein dagin eydnast henni enntá at bjarga allari familjuni. Latið okkum vita hvussu.
Dávid og menn hansara hava gjørt væl og hjálpt Nabal at verja seyðin. Ein dagin sendir Dávid nakrar av monnum sínum til Nabal at biðja hann gera sær ein beina. Dávids menn hitta Nabal meðan hann og hjálparmenn hansara eru í ferð við at klippa seyðinum. Hetta er ein veitsludagur, og Nabal hevur ov mikið av góðum mati. Menninir hjá Dávidi siga: ’Vit hava verið vinaligir móti tær. Vit hava ongan seyð stolið frá tær, men hjálpt tær at ansa eftir honum. Gev okkum nú afturfyri burtur av øllum matinum tú hevur her.’
’Eg fari ikki at geva monnum sum tykkum matin hjá mær,’ svarar Nabal. Hann er óndur og gírigur og spillir Dávid út. Tá menninir koma aftur og greiða frá øllum, kemur ilt í Dávid. ’Takið svørð tykkara!’ sigur hann. Og so fara teir avstað at drepa Nabal og menn hansara. Men áðrenn teir koma so langt, hendir nakað annað.
Ein maður hjá Nabal hevur hoyrt tað ónda Nabal segði, og hann sigur Abigajil frá tí. Abigajil fer alt fyri eitt at gera mat til reiðar. Hon leggur hann á nøkur esil og skundar sær avstað. Skjótt hittir hon Dávid. Hon fer niður av eslinum, boyggir seg niður og sigur: ’Harri, tú mást ikki leggja í tað sum maður mín, Nabal, gjørdi. Hann er ein býttlingur og ber seg býttisliga at. Her havi eg eina gávu til tín. Tak hana, og fyrigev okkum tað sum er hent.’
’Tú ert ein klók kvinna,’ svarar Dávid. ’Tú forðaði mær at drepa Nabal afturfyri óndskap hansara. Far heim í friði.’ Tá Nabal seinni doyr, verður Abigajil ein av konum Dávids.
1 Sámuel 22:1-4; 25:1-43.


text:
- Detaljer
- Høvundur: Kristian Dahl
-
AB hevur gjørt avtalu við Allan Mørkøre um at vera venjari dreingjum U21 og gjørt avtalu við Nicolaj Eriksen um at vera venjari hjá 2. deild komandi kappingarár.
Allan hevur áður verið venjari hjá AB og var eisini í fjør venjari hjá 2. deildarliðnum seinasta part av kappingini. Nikolaj var í fjør partur av venjaratoyminum hjá dreingjum U18 saman við Morten Overgaard.
Á myndunum ynskir forkvinnan hjá AB, Doris V. Rasmussen, teimum báðum Allan Mørkøre (ovast) og Nicolaj Eriksen (niðast) góðan byr í kappingini.
- Detaljer
- Høvundur: AB
-
Á jólatombolanum hjá AB 2. desember 2017 vóru lutaseðlar drignir, og vóru vinnaranumrini hesi:
1. Grønur nr. 981
2. Grønur nr. 903
3. Ljósareyður nr. 398
4. Gulur nr. 653
5. Grønur nr. 925
6. Grønur nr. 503
7. Gulur nr. 648
8. Gulur nr. 641
9. Bláur nr. 491
10. Gulur nr. 965
11. Hvítur nr. 131
12. Hvítur nr. 623
13. Grønur nr. 970
14. Gulur nr. 958
Vinnarar kunnu ringja tlf. 211350.
AB takkar øllum fyri stuðulin.
- Detaljer
- Høvundur: ÍSF
-
ÍSF hevur gjørt ein faldara um kynsligan ágang í ítróttarfeløgum
Kynsligur ágangur í føroysku ítróttafeløgunum er kanska ikki hugaliga evni at viðgera.
Tað er tó ein sannroynd, at slíkur ágangur móti børnum og ungum kann koma fyri í øllum feløgum. Hóast vit sum ítróttaleiðarar hava ilt við at trúgva, at slíkt hendir í okkara egna felagi, so mugu vit vera opin fyri, at kynsligur ágangur tíverri kann koma fyri í øllum feløgum og at tað tí er partur av okkara ábyrgd at verja børn og ung móti slíkum ágangi.
Ítróttasamband Føroya hevur tí í samstarvi við Danmarks Idrætsforbund tilevnað hendan bóklingin fyri at
· feløg skulu vera ansin og geva gætur at kynsligur ágangur kann koma fyri
· eggja feløgum at tosa um, hvussu vit kunnu fyribyrgja kynsligum ágangi
· fortelja venjarum, leiðbeinarum og leiðarum hvat kann verða gjørt, um illgruni er um kynsligan ágang
· upplýsa um hvørjar lógarreglur eru galdandi viðvíkjandi kynsligum sambandi við børn og ung
Tað er mítt ynski og mín vón, at bóklingurin kann hjálpa feløgunum í teirra arbeiði at forða kynsligum ágangi á børn og ung í ítróttini
Elin Heðinsdóttir Joensen
ÍSF forseti
(leinkja til faldaran: https://isf.fo/wp-content/
- Detaljer
- Høvundur: Nevndin
-
Leygarkvøldið 21. oktober, kl. 19:00 verður Gullkvøld í AB-húsinum.
Smyrjibreyð, suppa, kaffi og kakur verður at fáa.
Okkurt drekkandi kann keypast.
Gott undirhald verður eisini.
Tiltakið er ókeypis og fyri øll.
Nevndin
- Detaljer
- Høvundur: Linda Michelsen
-
Leygardagin 14.10.2017:
Heimadystir
1. deild menn AB - B68 kl. 16:00 (inni í Vika)
Mánadagin 16.10.2017:
Útidystir
U18 dreingir EB/Streymur - AB kl. 20:00 (í Hólmanum)
Leygardagin 21.10.2017:
Útidystir
1. deild menn KÍ - AB kl. 12:30 (við Djúpumýru)


text:
Galatasaray
Galatasaray Spor Kulübü ella GS er eitt fótbóltsfelag úr Istanbul í Turkalandi. Felagið varð stovnað í 1905. Umframt at vera eitt fótbóltsfelag er Galatasarey eisini eitt ítróttarfelag við fleiri ítróttargreinum. Felagið hevur flogbólt fyri menn og kvinnur, kurvabólt fyri menn og kvinnur og fyri fólk við breki, frælsan ítrótt, bridge, judo, rógving, sigling, svimjing, vatnpolo fyri menn og kvinnur, tennis, hondbólt, ríðing og rasarakoyring.
Innihaldsyvirlit
Heiður[rætta | rætta wikitekst]
Altjóða fótbóltskappingar[rætta | rætta wikitekst]
- UEFA Super Cup:
- Vinnari (1): 2000
- UEFA Champions League:
- UEFA Europa League:
- Vinnari (1): 1999–2000
- UEFA Cup Winners' Cup:
- Kvartfinalur (1): 1991–1992
Fótbóltskappingar í Turkalandi[rætta | rætta wikitekst]
- Süper Lig:
- Türkiye Kupası: (met)
- Süper Kupa: (met)


text:
Hendan vegleiðing er til 9.fl. og 10.fl.
8.fl. brúkar aðra skipan, har uppgávurnar verða loystar inni á http://svar.fo/.
Til allar skrivligar royndir og próvtøkur skulu næmingar 9.fl. og 10.fl. brúka eyðkennisstrong. Eyðkennisstrongurin er settur saman av: skúlanummari, lærugreinastytting, lærugreinastigi, brúkaramerki og navni próvtakarans.
Dømi um eyðkennisstrong í føroyskari framseting 9.fl., og næmingurin eitur Símun Jacobsen: 09-FØR-fra-9fl-9a-sj1410f3-Símun Jacobsen
Lærugreinastyttingar:
DAN-fra-9fl Danskt, framseting 9. flokkur
DAN-mál-9fl Danskt, mállæra 9. flokkur
DAN-fyr-9fl Danskt, fyrisøgn 9. flokkur
DAN-les-9fl Danskt, lesifatan 9. flokkur
DAN-fra-10fl Danskt, framseting 10. flokkur
ENS-fra-9fl Enskt, framseting 9. flokkur
ENS-mál-9fl Enskt, máluppgáva 9. flokkur
ENS-fra-10fl Enskt, framseting 10. flokkur
FØR-fra-9fl Føroyskt, framseting 9. flokkur
FØR-mál-9fl Føroyskt, mállæra 9. flokkur
FØR-fyr-9fl Føroyskt, fyrisøgn 9. flokkur
FØR-les-9fl Føroyskt, lesifatan 9. flokkur
FØR-fra-10fl Føroyskt, framseting 10. flokkur
STØ-gre-9fl Støddfrøði, greiðslurokning 9. flokkur
STØ-fim-9fl Støddfrøði, fimisrokning 9. flokkur
STØ-gre-10fl Støddfrøði, greiðslurokning 10. flokkur
Forrit á teldunum:
Tað er sera umráðandi, at próvtakararnir nýta niðanfyri nevndu forrit.
Kagi:
Firefox. Nýggjasta slepping kann takast niður ókeypis av netinum her: https://www.mozilla.org/da/firefox/new/)
Skriviforrit:
Office 2010 ella nýggjari. LibreOffice, útgáva 4.0 ella nýggjari, kann takast niður her: https://da.libreoffice.org/
PDF-lesari:
Adobe Reader, útgáva 11.0 ella nýggjari (kann takast niður her: https://get.adobe.com/dk/reader/ )
Flash:
Adobe Flash Player, útgáva 12.0 ella nýggjari (kann takast niður her: https://get.adobe.com/flashplayer/)
Verða onnur forrit brúkt, kunnu vit ikki tryggja góðskuna.
Oyrnalurt
Allir próvtakarar skulu hava oyrnalurt við til skrivligu próvtøkurnar, tí tekstirnir verða lisnir upp umvegis teldu, ella tekstir kunnu á annan hátt hoyrast.
At goyma próvtøkuavrikið
Allir próvtakarar skulu duga at goyma eitt skjal, sum er skrivað í einum skriviforriti, sum PDF-skjal.
Próvtøkuavrik
Eyðkennisstrongurin skal tilskilast í øllum próvtøkuavrikum, sum verða latin til dømingar. Eyðkennisstrongurin skal tilskilast ovast á hvørjum arki. Øll ørk skulu vera talmerkt, t.e. síða 1 av X síðum, síða 2 av X síðum o.s.fr.
At lata próvtøkuavrikið inn
Próvtøkuavrikið verður sum PDF-skjal latið inn umvegis geyma ella á annan talgildan hátt til ambætara skúlans.Innlatingarskipan er á heimasíðuni hjá Fuglafjarðar Skúla. Einstaki skúlin ger sjálvur reglur fyri, hvussu próvtakararnir lata próvtøkuavrikið inn, og hvussu innlatingarhátturin verður.
- Skriva við ”Times New Roman”
- Yvirskrift við stødd 16, og tekstin annars við stødd 12
- Reglumillumrúm 1.5 (halvanden linjeafstand)
- Reglubrot skulu vísast við dupultum regluskifti
- Breddin skal vera líka í høgru og vinstru síðu (lige margener)
- Breddin skal vera 2,54 cm í høgru síðu og vinstru síðu. Høvd og fótur skulu eisini vera 2,54 cm. Hetta er standarduppseting
- Vegleiðandi stílalongd:
Føroyskt og danskt:
8.fl 2600 – 3700 tekn við millumrúmum
9.fl 3700 – 4900 tekn við millumrúmum
10.fl 4900 – 6100 tekn við millumrúmum
Enskt:
8.fl 2100 – 2500 tekn við millumrúmum
9.fl 2500 – 3700 tekn við millumrúmum
10.fl 3700 – 6100 tekn við millumrúmum
- Loyvt er at nýta teldutøkar orðabøkur og rættstavara
- Gevið tykkum tíð at rætta stílin væl og virðiliga, so úrslitið gerst so gott sum gjørligt
Støddfrøði (fimisrokning og greiðslurokning)
Bæði í fimisrokning og greiðslurokning verða uppgávurnar loystar við hond. Eyðkennisstorngur skal tilskilast á øllum ørkunum, sum skulu rætast, umframt at øll innlatin ørk skulu vera leypandi talmerkt.
Krav til teldurnar
Mentamálaráðið fer ikki at áseta krav til teldurnar, sum skulu nýtast í próvtøkuhøpi, men ein leiðregla er, at teldan neyvan má vera eldri enn 4 ár. Teldan skal kunna brúka forritini, sum eru nevnd omanfyri.


text:
22. Sep 2017
Miðlabreytin hevur verið á seiðabergi týsdagin tann 19. septembur og fiskað á Hvítanesi.
Vit fiskaðu nógvar seiðir og lótu teir liggja og turka á steinfløtuni........
18. Sep 2017
Profilurin hesa vikuna: Róar Arge
15. Sep 2017
Føroyski filmurin "Dreymar við havið" hevur verið sýndur fyri eldri skúlaflokkum í hesum døgum.
08. Sep 2017
Hósdagin 7.sept. vóru næmingarnir í miðla- og íverksetarabreytunum sín árliga kunningartúr í Suðuroy.
Breytirnar vitjaðu Dennis Holm, borgarstjóra, sum hevði ein upplýsandi....
29. Aug 2017
Dámar tær væl at gera leskiligan og heilsugóðan mat? Um so er, er hendan uppskriftin júst til tín!
29. Aug 2017
Miðlabreytin hevur hitt Hjartvar Bødvarsson úr Dali, sum gongur á handverksbreytini í Nám X....
22. Aug 2017
Angurin av føroyskari søgu fór um alla roykstovuna í dag, tá Jóannes Patursson, bóndi í Kirkjubø, bergtók Nám X-næmingarnar við livandi frásøgum úr Kirkjubø.....
21. Jun 2017
Sjeynda ár á rað var próvhandan í Nám X í dag. Einir 1.200 næmingar hava fingið prógv frá Nám X hesi sjey árini.


text:
Fríggjakvøld 24. okt. kl. 21.30, verður tónleikaliga hæddarpunktið á Mentanarvikuni Skýming í Runavík.
Tað eru nógv fólk, sum hava glett seg, til at Lena Anderssen kemur á pallin í Løkshøll. Hesuferð hevur hon eisini orkestur við sær, sum er samansett av fleiri av okkara fremstu tónleikarum. Tískil er lagt upp til eitt stórt og gott konsertkvøld í Runavík, – eftir at Gekkurin er spældur í sjónvarpinum.
Lena skrivar soleiðis á síni facebooksíðu:
´Hey tit! Konsertin nú fríggjakvøldið í Løkshøll byrjar klokkan 21.30, so tit hava ríkiliga tíð bæði at spæla millión Gekk og koma á konsert aftaná:) Hetta verður mín fyrsta solo konsert í Løkshøll við orkestri. Við mær havi eg Niclas Johannesen, Finnur Hansen, Jóhannus Á Rógvu Joensen, Jósva Debes, Ragnar Finsson og Jákup Jakup Zachariassen. Gleði meg!´
Løkshøll sigur, at tað er komið gongd á atgongumerkjasøluna, sum er á www.loksholl.fo. Tey plássini, sum ikki eru seld í forsølu, verða seld við dyrnar ein tíma áðrenn konsertin byrjar. Fyrireikararnir siga, at teir hava lagt seg í selarnar fyri at fáa ljóðgóðskuna í topp. Hetta borgar Steingrund Akkustikk fyri. Og fyri at skapa eitt stórri heildarupplivilsi, so hava Bókasavnið við Løkin og Løkshøll samstarva um at gera eitt kaféumhvørvi á bókasavninum. Hetta merkir at inngongdin til Løkshøll er ígjøgnum bókasavnið, so leingi mentanarvikan er. Á bókasavninum er ein hugnalig retrokafé uppsett, har tey vitjandi kunnu keypa sær drekkamunn og góðar køkubitar áðrenn og eftir konsertina. Fýra málningaframsýningar eru eisini á bókasavninum og á gongini innanfyri bókasavnið.
´Konsertirnar hjá Lenu eru altíð eitt ekta og nærverandi upplivilsi! Øll kunnu vera vís í, at fáa nakað gott við frá eini konsert hjá Lenu. Og at hon hesuferð hevur savna eitt orkestur aftrat sær, ger at vit eru enn spentari. Tí eru vit sera glað fyri at kunna bjóða øllum á konsert við Lenu Anderssen og orkestri.´ siga fyrireikararnir úr Løkshøll.
Skriv et svar
« Terrysa saga í Løkshøll. Hóskvøld 23. okt. kl. 19.30. Børn og ung læra at forrita. Hvønn hósdag fram til jóla »


text:
Nú verður farið undir at leggja verjugrót um útfyllingina undir laksaverksmiðjuni hjá Bakkafrost á Glyvrum. Hetta er ein partur av samlaðu verkætlanini, og miðvikudagin skrivaðu Tórbjørn Jacobsen, fyri Runavíkar kommunu, og Svend Lamhauge, fyri RTS Contractors, Fjøruvegur 7, FO-620 Runavík, undir sáttmála um gerð av arbeiðnum. Arbeiðið byrjar alt fyri eitt og verður liðugt, táið nakað er komið inn í næsta árið.
15.12.2017
Verjugrót á Bakka
- Rundkoyring úr sævarmálanum
- Ein sólskinssøga á vetri
- Foreldragjøld 2
- Foreldragjøld
- Runavíkar kommuna raðfestir ferðavinnu
- Joan Skibenæs kommunulækni í Skálafjarðar læknadømi
- Svimjihallarverkætlanin – kunningarsíða
- Hoyr um annan – hygg um teg sjálvan
- Fráboðan um forskúlar undir verkfallinum
- Vit ferðast ikki ígjøgnum lívið einsamøll
- Krubban
- Nýggjárshald á Skála
- Nýggárshald í Saltangará
- Bannað at brenna spillolju
- Kommunuskrivstovan og Kunningar- stovan um jólini og nýggárið
- Syngja jólini inn í Kelduni
- Loyvi til nýggársbál
- Verjugrót á Bakka
- Fjøruvegurin á løgtingsfíggjarlógini 2018
- Vatnverk í Æðuvík


text:
i-bókin er ein netbók, ein bókaheild í netútgávu við nettøkum fyrimunum.
i-bókin savnar tilfarið hjá næminginum: Næmingabók, arbeiðsbók og avritssíður.
Í i-bókini kunnu vera leinki til www, ljóð, rokniørk o.s.fr.
i-bókin gevur lærarum møguleika at arbeiða við kendum tilfari í nettøkari útgávu, har møguleiki er at samskifta við næmingarnar, geva teimum heimaarbeiði, leggja nýggjar uppgávur inn, næmingalaga undirvísingina o.s.fr.
Næmingarnir svara uppgávunum í i-bókini.
Send ein teldupost til nam@(if you can see this please update your browser)nam.fo, har tú upplýsir
1-árs hald: 115,- kr. fyri hvønn næming um árið
Fasthald: 100,- kr. fyri hvønn næming í árganginum um árið. Um skúlin teknar hald, er bókin opin í trý ár hjá hvørjum næmingi.
Lærarahald, har bara lærararnir í skúlanum hava atgongd til ibókina: 250,- kr. um árið.
Møguleiki er eisini at fáa eitt ókeypis royndarhald í ein mánað.
*Um skúlin keypir flokssett, fær skúlin fleksbókina ókeypis í eitt ár.
Hetta er sætta bókin í eini røð av mállærubókum við skrivligum uppgávum til miðdeild fólkaskúlans. Mállæruheft...
Nú er 8. bókin í Eg skrivi røðini komin út. Við bókini er hefti á 47 blaðsíður við útfyllingarfyrisøgnum.
Ætl...
Hetta er 9. og seinasta bókin í røðini av rættskrivingar- og mállæruheftum til miðdeild fólkaskúlans. Tey eru ...
Firvaldsbók 1 er nú komin í broyttari og øktari útgávu. Størsta broytingin er, at uppgávurnar eru gjørdar lætt...
Firvaldsbøkur eru eykatilfar í byrjanarundirvísingini í føroyskum. Bøkurnar eru ikki ætlaðar til ávíst floksst...
Skygni 4 er ætlað undirvísingini í støddfrøði í fjórða flokki. Nýggja bókin leggur upp til næmingalagaða undir...
Skygni 5 er ætlað undirvísingini í støddfrøði í fimta flokki. Dentur verður serstakliga lagdur á evni úr geran...
Skygni 5 er ætlað undirvísingini í støddfrøði í fimta flokki. Bókin leggur upp til næmingalagaða undirvísing. ...
Skygni 6 er ætlað undirvísingini í støddfrøði í sætta flokki. Bókaheildin leggur upp til næmingalagaða undirví...
Hetta er læraraleiðbeiningin til 2. útgáva av Skygni 8. Í læraraheftinum, sum er í ringbindi, eru leiðbeininga...
Hetta er onnur bókin í røðini í nýggju lærubókaskipanini til undirvísingina í alisfrøði og evnafrøði í framhal...
Alisfrøði og evnafrøði 3 er ætlað 9. flokki. Á arbeiðsbókini eru 56 venjingar við ymsum næmingaroyndum, sum sk...
Alisfrøði og evnafrøði 3 er ætlað 9. flokki. Á lærarabókini eru nøkur orð um hvønn kapittulin í grundbókini. H...
Hetta er onnur bókin í røðini í nýggju lærubókaskipanini til undirvísingina í alisfrøði og evnafrøði í framhal...
Alisfrøði og evnafrøði 3 er ætlað 9. flokki. Á arbeiðsbókini eru 56 venjingar við ymsum næmingaroyndum, sum sk...
Alisfrøði og evnafrøði 3 er ætlað 9. flokki. Á lærarabókini eru nøkur orð um hvønn kapittulin í grundbókini. H...
Atlas til heim og skúla vendir sær til húskið og skúlaverkið í Føroyum. Atlas til heim og skúla tekur støði í ...
Blákollan er ætlað sum ein hjálp til skriving í føroyskum. Tilfarið hóskar til 3. flokk, men kann sjálvandi ei...


text:
Manskórið Stefnir í Vesturkirkjuni
Manskórið Stefnir var sett á stovn tann 15. januar 1940 og framførdi fyri fyrstu ferð, 3 vikur seinni, í Brúarlandi í Mosfellssveit. Kórið taldi í byrjanini 20 limir, men er í dag tvífaldað til 40 virknar sanglimir. Manskórið Stefnir fekk heiðurseitið: bæjarlistamaður Mosfellsbæjar í árinum 2000, sum eru mentanar-virðisløn, útlutað av Mosfellsbæ.
Kórið hevur útgivið tvær fløgur og hildið fleiri konsertir bæði í Ìslandi og uttanlands.
M.a. fór kórið á tónleikaferð til Eysturríki og Ungarn, har teir framførdu Sálumessu, eftir Frans Liszt í føðistaði hansara Budapest og somleiðis Wien. Á sumri ár 2002 ferðaðist Stefnir til Langollen í Wales, har kórið luttók í árligari kóstevnu. Síðstu ferð kórið fór uttanlanda var í 2007, har teir ferðaðust til Helsinki í Finnlandi og St. Petursborg í Russlandi, har teir luttóku í norðurlanda tónleikafestivali. Kórið hevur somuleiðis verið í Kanada, Danmark og Norra, og ætla nú at vitja frændur sínar í Føroyum.
Komið verður til Føroya hósdagin 6.juni og heimaftur 10. juni. Við í túrinum verður hin væl kendi Jógvan Hansen, sum flestallir føroyingar kenna og somuleiðis Kristín R Sigurðardóttir, sopran. Fríggjadagin 7. juni ætla teir at ferðast runt um oyggjarnar og møguliga framføra nakrar sangir.
Konsertir verða so hildnar fyri øllum í Vesturkirkjuni í Tórshavn, leygardagin 8. juni kl. 17:00. Skráin er sera fjølbroytt og skemtiligur blandingur av popp-, musikal-, og operusangum av bæði íslendskum og útlendskum høvundum, sum verður undir stjórn Julian M. Hewlett við klaverundirspæli Guðríðar Steinunnar Sigurðardóttur.


text:
Kvinnur09-09-2017 - Jónfinn Petursson
Kvinnur, steypafinalan: HB – EB/Str./Skála 2-3
Aftur í ár vóru okkara kvinnur akkurát ov stuttar í ársins steypafinalu. Hóast vit næstan vóru niðri í posanum, vildu okkara tað øðrvísi og seinastu løtuna stóð á gomlum nøglum hjá gestunum.
Vit komu framum, tá bara fýra minuttir vóru leiktir. Eitt langt fríspark bleiv sent inn í brotsteigin hjá gestunum og millum vinir og fíggindar stakk Rebekka fótin fram og beindi bóltin í málið.
Tíverri kom felagsliðið afturí aftur bara tveir minuttir seinni. Ansy Sevdal troðkaði seg ígjøgnum okkara verju og sendi bóltin í málið.
Vit haltaðu aftaná mesta partin av fyrra hálvleiki og beint fyri steðgin komu gestirnir framum. Hóast vit halda at talan var um eitt lítið fríspark móti okkara verjuleikara, slapp Birna T. Johannesen at halda áfram og skjóta bóltin í málið.
Gongdin í stórra helminginum av seinna hálvleiki var hin sama sum í fyrra. Gestirnir komu í fleiri góðar støður, og vit royndu okkum við longum sendingum fram til Milju og Rebekkku.
Tíverri økti Birna T. Johannensen við sínum seinna máli tá tólv minuttir vóru eftir at leiki. Gott mál, ið fyri so vítt staðfesti gongdina.
Men vildu ikki leggja okkum og átta minuttir fyri leiklok kom spenningur í aftur. Milja varð send avstað og einsamøll við málverjanum var hon eirindaleys og minkaði hegnisliga um munin.
Vit trýstu restina av dystinum, men tíverri komu vit ikki nærri, og tí skrivaði EB/Streymur/Skála søgu við, á fysta sinni at vinna steypakappingina.
Vit takka fyri gott undirhald og ynskja gestunum hjartaliga til lukku við steypinum.
Koyr á, HB !!!!
HAGTØLINI
Kvinnur, steypafinalan: leygardagin 9. september 2017 kl. 17.30 á Tórsvølli
HB – EB/Str./Skála 2-3 (1-2)
1-0 Rebekka Bembakoura 4’
1-1 Ansy Sevdal 6’
1-2 Birna T. Johannensen 43’
1-3 Birna T. Johannensen 78’
2-3 Milja R. Simonsen 82’
Liðið: Simona Heinsen – Marjun undir Kletti, Nadja Johannensen, Milja R. Simonsen, Ninna Hansen, Ása á Reynatúgvu (liðsk.), Jónvá Hentze (Julia Naomi Mortensen 54), Lea Hansen (Sara S. Lamhauge 79), Liljan af Fløtum (Janita Ole-Jacobsen 79), Elin Maria Isaksen og Rebekka Benbakoura
Óbrúktir eykaleikarar: Maria Elsudóttir – Rannvá Mortensen, Poula Andreasen og Sólrun Thomsen
Venjari: Allan Dybczak
Hjálparvenjari: Gisli Sveinbjørnsson
Dómari: Jóhan Hendrik Ellefsen
Hjálpardómarar: Regin Egholm og Dánjal Eli West
4. dómari: Óli Gilsstein Samuelsen
Myndir: Rakul Hansen


text:
Tann 22. september fyri seks árum síðani, var Tjóðpallur Føroya karmur um eitt nýtt tíðarrit – eitt skaldskaparrit við góðum skaldskapi á føroyskum máli. Tað kvøldið føddist Vencil.
Síðani tá eru komnir 11 Venclar, sum tilsamans fylla 1039 síður. Á hesum síðum eru nærum øll tekstasløg umboðað. Har eru yrkingar, ritroyndir, stuttsøgur, stutt-stuttsøgur, leikir og onnur.
Vit báðir ritstjórarnir gjørdu av, at vit ikki vildu hava nakran inngang og ikki nakrar greinar, ið viðgera bókmentir. Vencil skuldi bara hava skaldskap, týddan og uppruna. Í staðin fyri ein inngang, so endaði fororðið við at verða ein yrking. Yrkingin eitur “Føðing”.
Hon er her:
VENCIL


text:
Frálíkur sigur á KÍ
1. deild menn18-03-2017 - Jónfinn Petursson
Menn 1. deild, 2. umfar: HB – KÍ 3-2
Næstbesta lið okkara kom á slóðina við góðum sigri á javnaldrinum úr Klaksvík. Hóast gestirnir royndu at herja á okkum, vardu okkara ungu menn væl fyri og megnaðu at vinna øll stigini.
Í fysta umfari taptu vit tepurt móti niðurflytarunum úr B68, so í dag skuldi kósin aftur á beint. Hjalti K. Djurhuus gjørdi sín part, og við tveimum málum í ávíkavist 10. minutti og beint fyri hálva tíman legði hann okkum tvær ferðir framum.
Innímillum hevði Heðin Klakstein javnað fyri gestirnar, tá 19. minuttir vóru leiktir. Seks minuttir fyri tímaslagið fingu vit brotsspark, og tað umsetti Adrian Justinussen til mál og 3-1 leiðslu.
Bara tríggjar minuttir seinni minkaði Aksel Danielsen aftur um munin, og restina av dystinum royndi KÍ alt, teir vóru mentir at fáa bóltin aftur í kassan.
Eitt sindur rótutur bleiv dysturin so hvørt, og gestirnir royndu at trýsta okkum aftur á vøllin. Tað megnaðu teir eisini, men mál fingu teir ikki.
Tí kunnu okkara næstbestu fegnast um fyrsta sigurin í landskappingini í ár.
Koyr á, HB!!!!
HAGTØLINI
1. deild, 2. umfar: leygardagin 18. mars 2017 kl. 13.00 í Gundadali
HB – KÍ 3-2 (2-1)
1-0 Hjalti K. Djurhuus 10’
1-1 Heðin Klakstein 19’
2-1 Hjalti K. Djurhuus 29’
3-1 Adrian Justinussen 54’ (br.)
3-2 Aksel Danielsen 57
Gult kort: Símun N. Samuelsen, Daniel Johansen og Poul Thomas Dam
Liðið: Mattias Lamhauge – Poul Thomas Dam, Bjarni Brimnes, Hjalti K. Djurhuus, Daniel Johansen, Adrian Justinussen (Steintór Fagradal 75), Heri H. Mohr, Jákup Pauli Breckmann, Tóri Rasmussen (Martin Dam 67), Símun N. Samuelsen (liðsk.)(Bárður Mittelstein 22)
Óbrúktur eykaleikarar: Roðar Heðinsson og Hans Jákup Annfinsson
Venjari: Allan Dybczak
Dómari: Rani A. Skaalum
Hjálpardómarar: Andreas Petur Hansen og Dánjal Eli West


text:
- Publiceret den 26 januar 2012
- Víst: 2128
Í staðanavnasavni mínum havi eg m.a. nærmyndir av (øllum) navngivnum steinum við Gjógv. Nú havi eg samlað hesar myndirnar saman og lagt tær í eina mappu í myndasavininum, ið eg nevni náttúra. (Nærmyndir av keldum, hyljum o.ø. koma eisini undir henda bólkin). Navnið náttúra kennist kanska eitt sindur misvísandi í hesum førinum, men á ferð míni í náttúruni við myndatólinum eri eg so mangan komin fram á ónavngivnar steinar, skortar, kneysar, bringar o.a., ið hava eina so serstaka útsjónd, at hesir eisini eru lagdir út á netið undir heitinum náttúra.
Líka frá oyggjanna morgni hevur náttúran evnað hesar harðvunnu klettar til ymisk listaverk, ið eru eindømi og ikki finnast í nøkrum listasavni, og framsýningin er ókeypis opin dag og nátt. Aðrar "vanligar" náttúrumyndir fara sjálvsagt eisini at fáa pláss í náttúrumappuni.
Síggj myndabólkin við at trýsta her.


text:
Ráðgeving
Hvussu skal eg fortelja tað fyri mammu?
Hvat fara tey í skúlanum at siga?
Nær skal eg siga tað?
Eri eg veruliga ein av “teimum”?
Má eg so flyta av landinum?
Tað at spretta, er fyri summi – kanska tey flestu – sera trupult. Tað er ein tilgongd, ið øll samkynd, tvíkynd og transpersónar hava merkt og merkja á ein ella annan hátt. Tí eru vit altíð klár at hjálpa tær! Tú verður tó kanska bilsin av, hvussu lætt tað kann vera at spretta í dagsins Føroyum.
Vit veita eisini ráðgeving og upplýsing til avvarðandi og áhugaðar myndugleikar, ið vara av føroyskum samkyndum, tvíkyndum og transpersónum.


text:
sunnudagin 19. nov.
Í sambandi við, at tað eru 10 ár síðani, at Strandavegurin var tikin í brúk, fara vit sunnudagin 19. nov., kl. 12:30 gongutúr frá Sjógv á Strondum til Ítróttarhøllina á Skála.
Her verður møguleiki at keypa sær døgurða í kafeteria í høllini á Skála frá kl. 13-14. Borðreitt verður við kulottosteik.
Kostnaður:
- Vaksin 150 kr (200 kr., tá er dystur íroknaður)
- Børn í skúlaaldri 80 kr.
- Børn undir skúlaaldur 30 kr.
Tekningarfreistin til døgurðan er hósdagin 16. nov., kl. 20. Verður undirtøkan ikki nóg stór, verður tiltakið av ongum (ikki er neyðugt at ganga fyri at keypa sær ein góðan bita).
Klokkan 14.30 spæla kvinnurnar hjá Stíf móti VB, og klokkan 16 spæla menninir hjá Stíf og KÍF.
Tekning fer fram hjá Paulu á tlf 791190 ella við at senda boð á facebook til Paulu Berg Høgnesen.
St.Í.F


text:
Aftur í ár spæla 10. flokkarnir í skúlanum við Løkin og Tofta skúla ein sjónleik. Hetta er 6. árið á rað, at 10. flokkur hevur havt sjónleik sum evni í verkætlanarvikuni, skrivar Runavíka kommuna á heimasíðu síni.
Í ár er tað barnaleikurin Hodja úr Pjort, sum tey spæla. Tey skriva soleiðis um leikin:
"Hodja býr í tí lítla friðsæla býnum Pjort í Bulgislav. Men, Hodja vil sleppa at uppliva okkurt, hann vil sleppa at síggja verðina. Á einum flogteppi flýgur hann úr trygga umhvørvinum í Pjort til høvðusstaðin Petto. Í Petto krógva vandar seg handan hvørt húsahorn, og endin er, at teppið verður lumpað frá Hodja. Men Hodja má fáa teppið aftur.
Kom á flog við Hodja úr tryggu bygdini til spennandi stórbýin. Kom og hoyr um Rottuna og síggj sultanin. Kom og uppliva ein sjónleik, sum er fyri alla familjuna. So finna vit útav, um Hodja fær teppið aftur."
Sjónleikurin verður spældur fyri barnagarðum og skúlum í skúlatíðini. Umframt ehsar sýningar eru almennar sýningar hesar dagar:
Mánakvøldið 20. mars kl 18.00 (Premiera)
Týskvøldið 21. mars kl 18.00
Mikukvøldið 22. mars kl 18.00


text:
Býráðið í Runavíkar kommunu samtykti á fundi í gjárkvøldið fíggjarætlanina fyri 2012. Skattaprosentið verður 22%, tað er óbroytt, og barnafrádrátturin hækkar við 250 kr til 4.500 kr fyri hvørt barnið.
Skattainntøkurnar eru mettar til 111,6 mió komandi ár, har av 6 mió eru partafelagsskattur. Til rakstur eru avsettar 80,4 mió, til íløgur 34,7 mió og til fíggjarkostnað 13 mió. Kommunan tekur komandi ár 16,5 mió í láni, har av størsti parturin fer til nýggja fimleikarhøll, sum verður størsta einstaka íløgan í 2012.
Saltangará 25. nov. 2011
Runavíkar kommuna
Magnus Rasmussen, borgarstjóri


text:
Summarfestivalurin 2014
Laila og eg fóru norður við vogninum, Gudmundur tímdi ikki við. Einar 100
vognar eru komnir norður. Pláss er fyri 153 vognum á sandinum
Týskvøld kl 18:15 og vognurin komin uppá pláss, vónandi ikki ov tætt við sangpallin :o)
Smart við moovara
Og mega smart við EL-beinum, man er ikki 20 longur :o)
Hóskvøld og vit eru júst komin norð aftur
Adriana á vitjan
Kristian Eli, Adriana og fitti Dennis
Páll Øssur, sum gongur í Dagstovninum í Hoyvík
Petur Juul og Elisabeth
Elisabeth, Jóhan Martin, Petur Juul og Elisabeth
Kl 10:30 hóskvøldi byrjaði Tvisted Sisters við buldur og brak
Fríggjamorgun og frúan hevur verði og keypt rundstykkir :o)
Ballingarvognar settur eitt sindur frá " hinum " :o)
Niels Olaf við frú
Hesin er nokso cool
Hettar er síðsta árið, man kann campa á sandinum, og endiliga er vatn lagt út
ymiskar staðnis
á økinum, super super sjálvt um tað var uppá tíðina :o)
Laila og Maria hjá Karlu, sum býr í Grønlandi. Tær hava ikki møtst í minst 30
ár so tað var bara stuttligt
Vognurin hjá Krissolvur
Miriam og Niels Juul til kaffi :o)
Hr Danielsen við frú á vitjan
Árni Arge til ein kaffimunn og pannukøkur :o)
Hósdagin og um kvøldi var veðri av tí allarbesta. Fríggjamorgunin regnaði tað, men sleit so í og bleiv av fínasta veðri :o)
Fríggjakvøldi fóru vit at lurta eftir Eyðun & Terji & Kim
Fríggjanáttina til leygarmorgunin frá kl 01 til kl 10 var ringt veður, nógvur
vindur og nógv regn, okkurt telt mátti takast niður og fleiri máttu út at surra
um náttina, men okkara stóð
faktist fínt so vit eru faktist yviraskaði at tað kláraði seg so væl í nógva vindinum. Tað rykti og skríkti í vognin
Vit báðir vóru ein túr á bensinstøðini í oysandi regni :o)
2. Partur


text:
Kostnaðurin á síðuni er við øllum, eisini eitt árs garanti og bilurin stendur koyri klárur í Føroyum.
Heimasíðan hjá Bilimport, ger tað lættari hjá tær, at innflyta tín dreyma bil. Tað eru nógvir bilar at velja ímillum og tað koma nýggir bilar út á síðuna hvønn dag.
Bilimport veitir eisini, eitt árs garanti, uppá allar innfluttar bilar. Hetta ger váðan at innflyta bil nógv minni og kundin kann føla seg tryggan við at keypa bilin.
Bilimport hevur samstarv við eina týska bil fyritøku, ið tekur sær av øllum viðurskiftum í Týsklandi, har ímillum at sýna bilarnar, áðrenn endaliga keypi fer fram. Hetta fyri at tryggja, at bilarnir ið koma til Føroya eru í besta standi og síggja út sum nýggir. Tað tekur vanliga 14 dagar, at fáa ein bil heim.
Fyrivarni verður tikið fyri, at upplýsingar á síðuni kunnu verða skeivir.


text:
Hví heldur Kringvarpið fram við at eta úr lógvunum hjá Tjóðveldi?
Politiska samstarvið millum KVF og Tjóðveldi fram móti fólkaatkvøðuni um tjóðveldisgrundlógina næsta ár sær út til at vera byrjað.
Hetta líkist politiskari partroling.
Eta úr lógvunum hjá Tjóðveldi
Hesaferð hevði Tjóðveldi – fyri danskar pengar av Christiansborg, sjálvandi – framleitt eina ”veljarakanning”.
KVF útvarpaði tað fantastiska úrslitið floksins vegna: Nógv ætla á val! Stórur meiriluti er fyri stjórnarskipan! Nú vilja føroyingar hava ”sjálvstøðu”! (les: loysing).
Fupp ella fakta?
Tað reina fupp.
Mikrofonhaldarar kanna einki
Tjóðveldi er, sum vera man, friðað í KVF, og tí fara ”tíðindafólk” ikki niður í nakran substans hesum viðvíkjandi.
Høvdu tey verið kritisk, sum tíðindafólk eiga og skulu vera, høvdu tey skjótt sæð, at spurningar í kanningini eru leiðandi út um alt mark.
Tak til dømis henda spurning:
”Metir tú tað vera TÝDNINGARMIKIÐ, at Føroyar fáa EGNA stjórnarskipan?”
Politiska løðingin er øðilig. Hetta eru tjóðveldisvendingar og politiskt lødd orð, sum Gallup ikki eigur at bera út til fólk.
Skuldi man spurt við øvugtun forteknum, so kundi ein spurningur verið: ”Ert tú RÆDDUR fyri AVLEIÐINGUNUM av LOYSINGINI, sum Javnaðarflokkurin og Tjóðveldi ætla at LIRKA OG LUMPA ígjøgnum, hóast føroyingar TAKA UNDIR VIÐ RÍKISFELAGSSKAPINUM sum sjáldan áður?”
Ein stovnur sum Gallup Føroyar eigur at halda seg ov fakligan til at nerta politiskt snaraðar spurningar. Spurningar í veljarakanningum skulu vera neutralir og sera væl umhugsaðir, og teir skulu als ikki taka politisk atlit.
Veruligu spurningarnir
Í veruleikanum eru fleiri tættir at taka støðu til.
Vilja veljarar hava eina nýggja stýrisskipan at seta í staðin fyri verandi stýrisskipan? Ella vilja veljarar hava eina tjóðveldisgrundlóg, sum fer at ávirka støðu Føroya í Ríkinum og Ríkisfelagsskapinum í ólukkumát?
Vil man spæla sær av við ríkisborgararættindi, sum føroyingar njóta gott av í stóran stíl, bert tí at Tjóðveldi vil trýsta eina tjóðveldisgrundlóg niður yvir føroyingar – fyri síðani at loysa Føroyar úr Ríkisfelagsskapinum?
Vilja veljarar hava ”sjálvstøðu”, sum merkir loysing? Hví sníkja orðið loysing inn í spurningin við at umdoypa hugtakið til ”sjálvstøðu”?
Og so er spurningurin eisini, um veljarakanningina herfyri, sum vísti, at stórur meiriluti av føroyingum vilja varðveita Ríkisfelagsskapin. Hvussu hongur tann kanningin saman við ”tjóðveldisveljarakanningini”, sum KvF bara varpar út til fólk uttan nakra kritiska eftirkanning?
At KVF letur mikrofonhaldarar bera føroyingum manipuleraðar veljarakanningar – ”Alternativ Fakta” kalla tey tað aðrastaðni – er ikki í lagi.
Hetta er ikki bert ein undirmeting av føroyingum. Tað er eisini ímóti øllum tí, sum ein útvarpsstøð – fíggjað við skattakrónum hjá tær og mær – eigur at standa fyri.
Stramman justits
Eg fari at heita á kringvarpsnevndina um at gera sína skyldu og at halda stramman justits við øllum tí politiskt lødda tilfarinum, sum ”journalistar” fara at senda út til lurtarar og hyggjarar fyri at ávirka opiniónina.
Fari eisini at mæla øllum føroyingum til at vera óvanliga kritiskar mótvegis tí, sum KVF fer at leika í við fram móti fólkaatkvøðuni um tjóðveldisgrundlógina.


text:
Tíðindi: Politikkur
-
4.025 krónur um mánaðin í eftirlønargjaldi í 2017
Stýrið fyri Arbeiðsmarknaðareftirlønargrunnin hevur samtykt at hækka eftirlønina úr grunninum við 3 % frá...
- 19/09/16
-
Bretar fáa nú lægri partafelagsskatt enn Føroyar
Bretar leggja nú trýst á og fáa lægri partafelagsskatt. Partafelagsskatturin í Bretlandi er í...
- 18/03/16
-
Risa øki til vinnulívið í Runavík
Runavíkar kommuna: Umstøðurnar til orku depilin í føroyskum vinnulívi gerast enn betur. Runavíkar kommuna...
- 05/10/15
-
Løkke sparir 42 milljardir krónur komandi fýra árini
42 milljardir krónur skulu sparast í teimum almennu útreiðslunum í Danmark hesi komandi fýra...
- 16/07/15
-
Løgmaður: Havi álit í egnum flokki
Løgmaður Kaj Leo Holm Johannesen, hevur, eftir tí Gammeltoft Hansen sigur, brotið lógina um...
- 23/06/15
-
Føroyar tikið nýtt lán uppá meir enn eina milljard
Føroya Landsstýri hevur í dag upptikið eitt nýtt lánsbrævalán uppá 1 milljard og 45...
- 02/06/15
-
Magni Arge stillar upp til fólkatingsvalið
Magni Arge hevur í dag tikið av møguleikanum at stilla upp til fólkatingsvalið 18....
- 31/05/15
-
P/f Eystur- og Sandoyartunlar hækka partapeningin við 5 milljónum
Sambært løgtingslóg frá 14. apríl 2015 so skuldi Føroya Landsstýri hækka partapeningin í P/f...
- 30/05/15
-
Aleqa Hammond stillar upp til Fólkatingsvalið
Fyrrverandi grønlendski landsstýrisformaðurin, Aleqa Hammond, stillar upp fyri Siumut til Fólkatingsvalið 18.juni. Tað kunngjørdi...
- 29/05/15
-
20 milljónir í nýggjum partapeningi í Vága Floghavn
Føroya Landsstýri hevur hækkað partapeningin í P/f Vága Floghavn við 20 milljónum krónum. Hetta...
- 18/05/15
-
440 milljónir til felag, har tingmaður situr í nevndini
Løgtingið samtykti seinnapartin at lata Atlantsflog 440 milljónir krónur komandi 10 árini fyri bjarginar-...
- 13/05/15
-
Jørgen Niclasen fekk lønina í Fíggingargrunninum niður
Ein gjøgnumgongd av roknskapinum hjá Fíggingargrunninum frá 1992 vísir, at lønarkostnaðurin til nevndina í...
- 12/05/15
-
Tryggingarfeløg vilja hava atgongd til genroyndir hjá fólki
Nú vilja tryggingarfeløgini hava atgongd til tær genroyndir, sum verða gjørdar av okkum borgarum....
- 12/05/15
-
Ongin undirtøka fyri uppskotið um eykahjálp
Tjóðveldi slapp at leggja uppskot fram, sum heimilar almannaverkinum at geva serligt ískooyti upp...
- 11/05/15
-
Her eru bestu plássini á atkvøðuseðlinum
Fólkatings- (og løgtings-) val standa fyri durum. Annarhvør veljari atkvøður persónliga – tað vil...
- 08/05/15
-
Bilarnir skulu hava minst 10 leigarar
Ímillum bilhandlarar hevur leingi verið vitan um, at skráseta teir ein leigubil, so kann...
- 07/05/15
-
Ølið og vínið sleppa ikki í handlarnar
Tað verður neyvan í hesum umfarinum, at matvøruhandlarnir sleppa at selja øl og vín....
- 06/05/15
-
P/f Eystur- og Sandoyartunlar keypt kanningartilfar frá Lív
P/f Eystur- og Sandoyartunlar, ið tað almenna eigur, var stovnað í juni 2014. Sambært...
- 05/05/15
-
Í hernað móti plastikposum á havinum
ES er nú farið í hernað móti miljardunum av plastikposum, sum á hvørjum ári...
- 04/05/15
-
Landið og Eystur- og Sandoyartunlar vísa føroyskum ráðgevum misálit
P/f Eystur- og Sandoyartunlar og landsstýrismaðurin við fíggjarmálum vísa føroyskum ráðgevarum misálit, tá sagt...
- 01/05/15